
MISSIONÆRER  TJENER  MED  RENT  HJERTE 

Min  datter  og  jeg  læser  Liahona  (ukra- 
insk), som  holder  os  informeret  om  aktu- 
elle begivenheder  inden  for  Jesu  Kristi 
Kirke  af  Sidste  Dages  Hellige  og  om 
medlemmernes  tilværelse  overalt  på  vores 
klode.  Mit  hjerte  fryder  sig,  når  jeg  læser 
om  de  brødre  og  søstre,  som  missionerer  i 
mange  lande,  trods  de  vanskeligheder  som 
venter  dem.  Med  rent  hjerte,  stor  tro  og 
megen  kærlighed  går  de  ud  til  hvert  eneste 
hus  og  hver  familie  og  udfører  deres  vigtige 
hverv.  Ved  at  gøre  det  hjælper  de  os  - 
gennem  skrifterne  og  deres  eget  eksempel  - 
til  at  lære  vor  himmelske  Fader  bedre  at 
kende.  Deres  tjeneste  glæder  ikke  blot  øjet, 
men  også  hjertet. 

Leonid  Stepanovitsj  Shkolnij, 

Vynohradarska  Gren, 

Sviatoshynskij  Distrikt  i  Kiev  i  Ukraine 

GUD  OPLYSER  VEJEN  FOR  OS 

Jeg  vil  gerne  fortælle  alle  Liahonas 
læsere,  hvor  vigtigt  det  er  at  have  Gud  i 
vores  liv.  Jeg  blev  et  helt  andet  menneske, 
da  jeg  blev  medlem  af  Kirken.  Livet  er 
meget  lettere  nu.  Jeg  er  taknemlig  for  vor 
himmelske  Faders  visdom,  venlighed, 
tålmodighed,  beskyttelse  og  kærlighed. 
Problemerne  er  ikke  forsvundet.  De  er  der 
stadig,  men  Gud  hjælper  mig  med  at  over- 
vinde modgangen. 

Jeg  ved  nu,  at  ligesom  månen  gør  en 
mørk  vej  synlig,  således  oplyser  Gud  den 
vej,  der  fører  til  hans  himmelske  rige.  Vi 


kan  brede  armene  ud  og  indbyde  alle,  som 
befinder  sig  i  mørket  til  at  komme  til  os  på 
denne  klare  sti. 

Marina  Ruseva, 
Stara  Zagora  Gren, 
Plovdiv  Distrikt  i  Bulgarien 

STYRKET  AF  LIAHONA 

Jeg  har  været  medlem  af  Kirken,  siden 
jeg  var  otte  år  gammel,  og  jeg  vil  gerne 
takke  jer  for  de  opbyggende  budskaber. 
Takket  være  Liahona  (fransk),  er  jeg  blevet 
styrket  og  trøstet  i  visheden  om,  at  der  er 
trofaste  unge  mennesker,  som  holder  ved, 
trods  voldsom  modstand. 

Det  har  været  meget  sørgeligt  at  se 
nogle  af  mine  egne  venner  forlade  den 
rette  vej.  Jeg  har  ofte  spekuleret  på,  om  jeg 
ville  have  styrke  og  mod  til  at  modstå  deres 
opfordringer  til  at  blive  en  del  af  verden. 
De  oprigtige  vidnesbyrd  fra  de  unge 
mennesker,  hvis  ord  I  har  trykt,  har  styrket 
mig.  Det  er  virkelig  en  trøst  at  vide,  at  jeg 
ikke  er  det  eneste  unge  menneske,  som 
finder  håb  i  sandheden,  efterlever  evan- 
geliet og  stræber  efter  at  have  høje  stan- 
darder. Mange  tak  for  den  hjælp.  Liahona 
er  et  kompas  i  denne  verden. 

Vayana  Mataoa, 

Arue  Ward, 

Arue  Stav  på  Tahiti 

Redaktørens  bemærkning:  »Særlige  vidner 
om  Kristus«  erstatter  Budskab  fra  Det  Første 
Præsidentskab  i  denne  måned.  Hjemmelærerne 
opfordres  hl  at  anvende  dette  budskab  i  april. 

Særlige  vidner  om 

Kristus 

Det  følgende  er  manuskriptet  til  en  videopræsentation  med  Det  Første  Præsidentskab  og 

De  Tolv  Apostles  Kvorum  i  Jesu  Kristi  Kirke  af  Sidste  Dages  Hellige.  Præsentationen  blev 

udsendt  via  satellit  mellem  generalkonferencens  møder  den  1 .  og  2.  april  2000. 


Præsident  Gordon  B.  Hinckley 


Jerusalem,  denne  storslåede  og 
gamle  by  -  den  har  altid  været  en 
inspiration  for  mig.  Det  skyldes,  at 
stedet  er  præget  af  Guds  Søn.  For  to 
tusind  år  siden  blev  menneskehe- 
dens Frelser  født  i  Betlehem,  ikke 
langt  herfra  mod  syd.  Han  blev  bragt  her  til  templet,  da 
han  var  spæd.  Her  hørte  Maria  og  Josef  Simeons  og 
Annas  vidunderlige  profetier  angående  dette  lille  barn, 


som  var  bestemt  til  at  blive  verdens 
Frelser. 

Han  tilbragte  sin  barndom  i 
Nazaret  i  Galilæa,  nord  for  os.  Da 
han  var  12  år  gammel,  blev  han  bragt 
tilbage  her  til  Jerusalem.  Her  blev 
han  fundet  af  sin  mor,  mens  han  talte  med  lærerne  i 
templet,  »og  de  lyttede  til  ham  og  stillede  ham 
spørgsmål«  (Joseph  Smiths  oversættelse,  Luk  2:46). 

Det  var  nær  ved  dette  sted,  at  han  så  ud  over  denne 
by  og  sorgfuldt  sagde:  »Jerusalem,  Jerusalem!  du,  som  slår 
profeterne  ihjel  og  stener  dem,  der  er  sendt  til  dig.  Hvor 
ofte  ville  jeg  ikke  samle  dine  børn  ...  men  I  ville  ikke« 
(Matt  23:37). 

Jerusalem  var  scene  for  de  sidste  dage  i  Guds  Søns 
jordiske  liv.  Her  led  han  kvalerne  i  Getsemane,  arrestati- 
onen, forhøret,  domfældelsen,  den  ubeskrivelige  smerte 
da  han  døde  på  korset,  begravelsen  i  Josefs  grav  og 
triumfen  ved  at  komme  frem  i  opstandelsen. 

Ingen  kan  til  fulde  forstå  storheden  i  hans  liv  eller  det 
majestætiske  ved  hans  død,  det  universelle  ved  hans  gave 
til  menneskeheden.  Vi  erklærer  sammen  med  officeren, 
der  ved  hans  død  sagde:  »Sandelig,  den  mand  var  Guds 
søn«  (Mark  15:39). 


Nu  er  2000  år  kommet  og  gået  siden  hans  fødsel  i 
Betlehem.  Dette  er  i  sandhed  en  tid  til  at  ihukomme  og 
forpligte  sig  igen.  I  vore  dage  har  Herren  kaldet  15 
særlige  vidner  til  at  vidne  om  hans  guddommelighed  for 
hele  verden.  De  har  en  enestående  kaldelse,  de  er  Herren 
Jesu  Kristi  apostle,  udvalgt  og  bemyndiget  af  ham.  De  har 
fået  befaling  om  at  aflægge  vidnesbyrd  om,  at  han 
virkelig  lever,  med  den  magt  og  myndighed  fra  det  hellige 
apostelembede,  som  de  har  fået  overdraget. 

Jeg  indbyder  jer  til  at  lytte  til  disse  særlige  vidners 
vidnesbyrd.  De  vil  tale  til  os  fra  forskellige  steder  rundt 
om  i  verden  og  vidne  om  hans  tjenestegerning  før  jorde- 
livet, i  livet  på  jorden  og  efter  hans  død.  Vi  takker  Gud  for 
den  gave,  som  hans  Søn  er  -  verdens  Forløser,  menneske- 
hedens Frelser,  Livets  og  Fredens  Fyrste,  Guds  hellige. 


FØRJORDISKE  TJENESTEGERNING 


Dette  storslåede,  langtræk- 
kende teleskop  er  med  vilje 
placeret  oven  over  forureningen,  så 
dette  mægtige  instrument  bedre  kan 
se  ud  i  galakserne.  Sådan  er  det  også 
med  livet  og  med  at  se  med  troens 
linse.  Hvis  vi  skal  se  alting  mere 
klart,  bliver  vi  også  nødt  til  at  hæve 
os  op  over  den  verdslige  forurening. 
Så  kan  vi  sige  ligesom  ordene  i 
salmen:  »...  med  undren  skuer  [jeg 
Guds]  rigdom,  herlighed  og  pragt  . . . 
og  alle  ting,  [hans]  stærke  hånd  har 
skabt«  (»O  store  Gud«,  Salmer  og 
sange   nr.    39).   Ellers   vil   vi  blive 


Ældste  Neal  A.  Maxwell 

De  Tolv  Apostles  Kvorvm 

afholdt  fra  at  undersøge  Jesu  univer- 
selle evangelium  og  fra  at  se 
»tingene,  som  de  virkelig  er«  (Jakobs 
Bog  4:13). 

Ikke  desto  mindre  kan  vi  ved 
at  iagttage  det  udstrakte  kosmos 
ydmygt  overveje  storheden  af  det 
guddommelige  værk.  Længe  før  han 
blev  født  i  Betlehem  og  blev  kendt 
som  Jesus  fra  Nazaret,  var  vor  Frelser 
Jahve.  Kristus  var  allerede  dengang 
under  ledelse  af  Faderen  universets 
Herre  og  skabte  utallige  verdener  - 
hvoraf  vores  kun  er  én  (se  Ef  3:9; 
Hebr  1:2). 


Hvor  mange  beboede  planeter  er 
der  i  universet?  Vi  ved  det  ikke,  men 
vi  er  ikke  alene  i  universet!  Gud  er 
ikke  Gud  for  kun  én  planet! 

Jeg  vidner  om,  at  Jesus  i  sandhed 
er  universets  Herre,  »at  ved  ham 
[Kristus],  gennem  ham  og  af  ham, 
eksisterer  og  skabtes  verdenerne,  og 
at  deres  indbyggere  er  sønner  og 
døtre,  født  af  Gud«  (L&P  76:24). 

Da  Jesus  har  købt  os  (se  1  Kor 
7:23)  med  sit  eget  blod  (se  ApG 
20:28)  ved  den  storslåede  og  vidun- 
derlige forsoning,  blev  han  derved 
vores  hersker  (se  Es  33:22).  Det  er 

ved  lydighed  mod  hans  love  og  hans 
befalinger,  at  vi  en  dag  kan  vende 
tilbage  til  hans  og  vor  himmelske 
Faders  nærhed. 

De  føromtalte  kendsgerninger  om 
kosmos  burde  få  os  på  vores  knæ, 
selv  nu  -  lang  tid  før  den  dommens 
dag,  hvor  hvert  knæ  skal  bøje  sig,  og 
hver  tunge  skal  bekende,  at  Jesus  er 
Kristus.  Jeg  vidner  om,  at  Jesus 
opfyldte  disse  storslåede  roller  som 
Skaber  og  Hersker  på  grund  af  sit 
ønske  om  at  gøre  alle  vor  himmelske 
Faders  børn  udødelige  og  bo  med  de 


mest  trofaste  i  sin  Faders  hus,  hvor 
der  er  mange  boliger. 

Nar  Kristus  kommer  igen,  vil  det 
ikke  være,  som  da  han  ydmygt  lå  i 
krybben,  men  som  den  anerkendte 
Forløser  og  som  universets  Herre. 
Og  så,  i  en  storslået  udfoldelse  på 
himlen,  vil  stjernerne  som  vidner 
slynges  fra  deres  sted  (se  L&P 
133:49)  med  langt  større  drama  end 
ved  hans  fødsel,  hvor  »himmelens 
stjerner  så  ned,  hvor  han  lå«  (»Barn 
Jesus  i  krybben«,  Salmer  og  sange 
nr.  130). 


I  sit  uendelige  skaberværk  er 
universets  Herre,  som  lægger  mærke 
til  enhver  spurv,  der  falder  til  jorden, 
dog  stadig  vores  personlige  Frelser, 
om  hvem  jeg  som  apostel  aflægger 
vidnesbyrd.  I  Jesu  Kristi  hellige  navn. 
Amen! 

Ældste  Russell  M.  Nelson 

De  Tolv  Apostles  Kvorum 

Hver  gang  jeg  kigger  på  stjer- 
nerne på  himlen,  bliver  jeg 
mindet  om,  at  for  omkring  4.000  år 


Ældste  Neal  A.  Maxwell  taler  fra  Lick  Observatoriet  på  Mount  Hamilton, 
som  ligger  uden  for  San  Jose  i  Californien. 

Ældste  Russell  M.  Nelson  taler  fra  Tempelpladsen  i  Salt  Lake  City. 


siden  indgik  Jesus  Kristus  (som 
Jahve  -  Det  Gamle  Testamentes 
Gud)  en  pagt  med  Fader  Abraham.  I 
den  var  det  løfte,  at  verdens  Frelser 
ville  komme  gennem  Abrahams 
slægtslinie,  og  at  hans  sæd  ville  blive 
talrige  »som  himlens  stjerner.« 
Yderligere  blev  Abraham  fortalt,  at 
»alle  jordens  folk  skal  velsigne  sig  i 
dit  afkom,  fordi  du  adlød  mig« 
(1  Mos  22:17-18).  Denne  pagt 
skulle  være  evig  —  selv  gennem 
»tusind  slægtled«  (1  Krøn  16:15). 
Abraham  blev  lovet  at  »med  evan- 
geliets velsignelser,  som  er  frelsens 
velsignelser,  ja,  det  evige  livs  ... 
[skal]  denne  rettighed  . . .  vedblive  i 
dig  og  i  din  sæd  efter  dig«  (Abraham 
2:11). 

Fra  skrifterne  lærer  vi,  at  denne 
pagt  »vil  blive  opfyldt  i  de  sidste 
dage«  (1  Nephi  15:18).  Så  vil  fylden 


af  hans  evangelium  blive  forkyndt, 
og  mange  vil  i  sandhed  tro,  at  Jesus 
Kristus  er  Guds  Søn. 

I  1836  blev  nøglerne  til  Abrahams 
evangelium  overdraget  (se  L&P 
110:12).  I  1843  erklærede  Herren  til 
profeten  Joseph  Smith,  at  »Abraham 
fik  forjættelser  angående  sin  sæd  og 
sine  lænders  frugt  -  og  af  hans 
lænder  er  du  . . .  Denne  forjættelse  er 
også  din,  fordi  du  er  af  Abrahams 
sæd«  (L&P  132:30-31). 

Brødre  og  søstre,  I  kan  også  gøre 
krav  på  de  himmelske  velsignelser, 
der  er  lovet  til  Abrahams  trofaste 
slægtslinie.  Herren  forklarede,  at 
velsignelserne  og  ansvarene  ved 
hans  præstedømme  er  jeres  på  grund 
af  jeres  tro,  gerninger  og  slægtslinie  - 
slægtslinien,  som  er  erklæret  i  jeres 
patriarkalske  velsignelse.  »I  er 
retmæssige  arvinger,«  sagde  han.  »... 


jeres  liv  og  præstedømmet  er 
forblevet  og  må  forblive  gennem  jer 
og  jeres  slægtslinie«  (L&P  86:9-10). 
De  største  velsignelser  ved 
Abrahams  pagt  bliver  overdraget  i 
hellige  templer.  Disse  velsignelser 
muliggør,  at  vi  kommer  frem  i  den 
første  opstandelse  og  arver  troner, 
riger,  magter,  fyrstendømmer  og 
herredømmer,  til  vores  »ophøjelse 
og  herlighed  i  alle  ting«  (L&P 
132:19).  Opfyldelsen  af  den  fordums 
pagt  med  Abraham  er  kun  mulig  på 
grund  af  Herren  Jesus  Kristus.  Det 
er  ham,  som  har  gjort  det  muligt  for 
os  at  bo  hos  Gud  sammen  med  ham 
og  vores  familie  for  evigt.  Dette  er 
hans  gerning  og  herlighed.  Jeg  elsker 
ham.  Jeg  vidner  om  ham  og 
udtrykker  min  evige  taknemme- 
lighed for  ham  nu  og  for  evigt.  I  Jesu 
Kristi  navn.  Amen. 

JORDISKE  TJENESTEGERNING 


Ældste  Joseph  B.  Wirthlin 

De  Tolv  Apostles  Kvorl/m 


o 

s 


For  to  tusind  år  siden  var  der  to 
rejsende  -  en  mand  og  en 
kvinde  -  som  så  på  en  lille  by, 
Betlehem.  Kvinden,  som  ventede  et 
barn,  havde  rejst  fra  Nazaret.  Den 
lange  rejse  var  meget  besværlig  og 
yderst  ubehagelig  for  hende. 

På  grund  af  en  pludselig  tilstrøm- 
ning af  gæster  var  hvert  eneste 
herberg,  hvert  eneste  rum  i  byen 
optaget.  Det  eneste  sted,  hvor  Josef 
og  Maria  kunne  finde  ly,  var  i  en 
stald. 

Og  så  blev  han  født:  Jesus  Kristus, 
Messias,  Guds  elskede  søn.  Skaberen 
af  sole  og  måner  og  hvirvlende  have 
lå  svøbt  i  et  klæde,  hans  omgivelser 
var  blandt  de  mest  ydmyge,  som 
jorden  kunne  tilbyde. 

I  en  meget  tidlig  alder  og  videre 
gennem  hele  mit  liv  har  jeg  været 
forundret  over  den  smukke  historie 
om  vor  Herre  og  Frelser  Jesu  Kristi 
fødsel.  Den  inspirerende  del  af  det 
hele  var  kundgørelsen  ved  profe- 
terne i  Det  Gamle  Testamente  og 
Mormons  Bog.  De  kendte  frelses- 
planen og  den  store  rolle,  som  han 
ville  få  -  at  frelse  hele  menneske- 
heden. Englenes  sang,  da  hyrderne 
på  marken  fik  fortalt  om  den  største 
begivenhed  i  historien,  og  de  vise 


mænd  fra  Østerland,  som  fulgte 
stjernen  til  Betlehem  -  disse  inspire- 
rede begivenheder  fangede  min 
kærlighed  og  forståelse  af  vores 
elskede  Frelser. 

Hans  liv  var  ligesom  hans  fødsel. 
»Foragtet  og  opgivet  ...  en  lidel- 
sernes mand,  kendt  med  sygdom« 
(Es  53:3)  havde  han  ikke  noget 
sted  at  hvile  sit  hoved.  I  vores 
moderne  tid,  hvor  ære  og  berøm- 
melse er  forbundet  med  medaljer  og 
verdslig  rigdom,  virker  det  næsten 


utænkeligt  for  os,  at  en  enkelt  mand 
uden  hjem  og  uden  politisk  indfly- 
delse kunne  ændre  historiens  og 
evighedens  kurs. 

Men  jeg  vidner  for  jer  om,  at  det 
gjorde  han.  Jesus  Kristus  belærte  om 
livets  ord.  Han  viste  os  vejen  til 
sandhed,  vejen  til  fred,  vejen  til 
lykke.  Jeg  vidner  om,  at  da  han  gik 
på  jorden,  så  tusindvis  ind  i  hans 
øjne  -  i  længsel  efter  at  få  svar,  i 
længsel  efter  udfrielse  fra  lidelse  og 
sorg,  i  længsel  efter  at  få  lettet  de 


Ældste  Joseph  B.  Wirthlin  taler  fra  Salt  Lake  City. 

byrder,  som  de  bar.  Enhver,  som  med 
tro  så  ind  i  hans  øjne,  fandt  helbre- 
delse,  fred  og  glæde. 

Som  en  af  Herren  Jesu  Kristi 
apostle  vidner  jeg  for  jer  denne  dag, 
at  tiden  vil  komme,  hvor  vi  alle  skal 
se  ind  i  Frelserens  kærlige  øjne.  Og 
vi  vil  så  vide  med  sikkerhed,  at 
Maria  fødte  et  barn,  som  virkelig  var 
Guds  Søn,  verdens  Frelser.  Vi  vil 
vide,  at  ingen  sorg  er  så  stor,  ingen 
smerte  så  dyb,  og  ingen  byrde  så 
uudholdelig,  at  han  ikke  kan  lette 
den. 

Han  beder  om,  at  vi  tror  på  ham, 
at  vi  lærer  af  ham,  at  vi  prøver  at 
efterleve  hans  lærdomme.  At  vi  hver 
især  aldrig  må  glemme  helligheden  i 


denne  begivenhed  og  fejre  hans 
fødsel  ved  at  komme  til  ham  og 
holde  hans  befalinger,  det  er  min 
bøn.  I  Jesu  Kristi  navn.  Amen. 

Ældste  Richard  G.  Scott 

De  Tolv  Apostles  Kvorum 

Vi  har  alle  en  levende  erindring 
om  vores  dåb  og  modtagelsen 
af  Helligånden.  Når  vi  vokser  i  for- 
ståelsen af  den  fulde  betydning  af 
Jesu  Kristi  liv,  af  hvad  han  har  gjort 
for  at  velsigne  enhver  sjæl,  får 
denne  ordinance  en  større  betyd- 
ning. Vi  boede  i  vor  Faders  og  hans 
elskede  Søns,  vor  Frelsers,  nærvær. 
Enhver  person  som  er  kommet,  eller 


Ældste  Richard  G.  Scott  taler  foran  dåbsbassinet  i  Tabernaklet  i 
Salt  Lake  City. 


fl 


som  nogensinde  vil  komme  til 
jorden,  vælger  det  privilegium  efter 
til  fulde  at  have  forstået  saliggørel- 
sens plan,  som  vil  vejlede  vores  liv 
her. 

Kun  de,  der  indgår  og  holder 
dåbspagterne,  flittigt  adlyder  hans 
befalinger  og  modtager  alle  de  andre 
nødvendige  ordinancer,  vil  opnå 
fuldkommen  glæde  på  jorden  og  vil 
leve  evigt  i  det  celestiale  rige.  For 
den  oprigtigt  angrende  tilvejebringer 
dåben  forladelse  for  synder  på  grund 
af  Jesu  Kristi  forsoning. 

Frelseren  sagde:  »Den,  der  ikke 
bliver  født  af  vand  og  ånd,  kan  ikke 
komme  ind  i  Guds  rige«  (Joh  3:5). 
Det  er  en  ubetinget  forudsætning  for 
enhver  sjæl,  der  vil  modtage  alle  de 
velsignelser,  vi  får  tilbudt.  Det  er 
derfor,  vi  i  hellige  templer  udfører 
stedfortrædende  dåb  for  vore  afdøde 
forfædre.  Mesteren  selv  blev  døbt  for 
at  »opfylde  al  retfærdighed«  (Matt 
3:15).  Han  er  vores  fuldkomne 
eksempel  i  alle  ting. 

Jeg  vidner  om,  at  vor  Herre  og 
Frelser,  Jesus  Kristus,  er  et  opstan- 
dent  væsen  med  fuldkommen 
kærlighed  og  medfølelse.  Jeg  vidner 
om,  at  han  gav  sit  liv,  for  at  vi  kan 
leve  for  evigt  sammen  med  ham  og 
vor  himmelske  Fader  og  vore  kære, 
som  kvalificerer  sig  hertil,  ved 
lydighed  mod  befalingerne  og 
modtagelse  af  alle  frelsens  ordi- 
nancer. Jeg  vidner  højtideligt  om,  at 
jeg  ved,  at  Frelseren  lever. 

Ældste  L.  Tom  Perry  taler  fra  Salt  Lake  City. 


Ældste  L.  Tom  Perry 

De  Tolv  Apostles  Kvorum 

Der  er  en  oplevelse  i  mit  liv, 
som  ofte  har  mindet  mig  om 
den  glæde,  der  kommer  ved  at  stille 
spørgsmålet:  »Hvad  ville  Frelseren 
gøre  i  denne  situation?« 

Jeg  var  blandt  de  første  marinesol- 
dater, der  gik  i  land  i  Japan,  efter  at 
fredstraktaten  efter  2.  verdenskrig 
var  blevet  underskrevet.  At  komme 
til  den  ødelagte  by  Nagasaki  var  en 
af  de  mest  bedrøvelige  oplevelser  i 
mit  liv.  En  stor  del  af  byen  var  blevet 
totalt  ødelagt.  Nogle  døde  var  endnu 
ikke  blevet  begravet.  Som  besættel- 
sestropper  oprettede  vi  et  hoved- 
kvarter og  gik  i  gang. 

Situationen  var  meget  trist,  og 
nogle  få  af  os  ønskede  at  yde  mere.  Vi 
gik  til  vores  feltpræst  og  anmodede 
om  tilladelse  til  at  hjælpe  med  at 
genopbygge  de  kristne  kirker.  På 
grund  af  restriktioner  fra  regeringen 
under  krigen  var  disse  kirker  næsten 
holdt  op  med  at  fungere.  De  få  kirker 


var  svært  beskadigede.  En  gruppe  af 
os  meldte  os  frivilligt  til  at  reparere  og 
pudse  mure  på  disse  kirkebygninger  i 
vores  fritid,  så  de  igen  kunne  bruges 
til  at  afholde  kristne  gudstjenester  i. 

Vi  talte  ikke  sproget.  Alt,  vi 
kunne  gøre,  var  det  fysiske  arbejde 
med  at  reparere  bygningerne.  Vi 
fandt  præsterne,  der  ikke  havde 
været  i  stand  til  at  virke  under 
krigen  og  opfordrede  dem  til  at 
vende  tilbage  til  deres  prædikestole. 
Det  var  en  stor  oplevelse  at  være 
sammen  med  disse  folk,  da  de  atter 
oplevede  friheden  til  udøve  deres 
kristne  tro. 

Da  vi  var  ved  at  forlade  Nagasaki 
for  at  tage  hjem,  skete  der  noget, 
som  jeg  altid  vil  huske.  Da  vi  var  ved 
at  stige  på  toget,  som  skulle  føre  os  til 
vore  skibe,  så  vi  kunne  vende  hjem, 
blev  vi  drillet  af  de  andre  marinesol- 
dater. De  var  sammen  med  deres 
kærester  og  var  ved  at  sige  farvel  til 
dem.  De  grinede  af  os  og  gav  udtryk 
for,  at  vi  var  gået  glip  af  alt  det  sjove 


i  Japan.  Vi  havde  blot  spildt  vores  tid 
med  at  arbejde  og  pudse  mure. 

Mens  de  var  godt  i  gang  med  at 
drille  os,  kom  omkring  200  af  disse 
fremragende  japanske  kristne  fra  de 
kirker,  vi  havde  repareret,  gående  op 
over  en  lille  bakke  nær  ved  jernban- 
estationen, mens  de  sang:  »Fremad, 
Herrens  stridsmænd«.  De  kom  hen 
til  os  og  overøste  os  med  gaver.  Så 
stillede  de  sig  alle  sammen  op  langs 
sporet,  og  da  toget  begyndte  at  køre, 
rakte  vi  vore  hænder  ud  og  rørte  lige 
ved  deres  fingre,  mens  vi  tog  af  sted. 
Vi  kunne  ikke  tale,  vores  følelser  var 
for  overvældende.  Men  vi  var 
taknemmelige  for,  at  vi  på  en  ubety- 
delig måde  kunne  være  med  til  at 
reetablere  kristendommen  i  en 
nation  efter  krigen. 

Jeg  ved,  at  Gud  lever.  Jeg  ved,  at 
vi  alle  er  hans  børn,  og  at  han  elsker 
os.  Jeg  ved,  at  han  sendte  sin  Søn  til 
jorden  for  at  være  et  sonoffer  for  hele 
menneskeheden,  og  at  de,  som 
modtager  hans  evangelium  og  følger 
ham,  vil  nyde  evigt  liv,  den  største  af 
alle  Guds  gaver.  Jeg  ved,  at  han  ledte 
genoprettelsen  af  evangeliet  her  på 
jorden  ved  profeten  Joseph  Smiths 
tjenestegerning.  Jeg  ved,  at  den 
eneste  varige  lykke  og  glæde,  som  vi 
vil  finde  i  vores  jordiske  liv,  vil 
komme  ved  at  følge  Frelseren,  adlyde 
hans  love  og  holde  hans  befalinger. 
Han  lever.  Det  er  mit  vidnesbyrd  til 
jer  i  hans  hellige  navn,  ja,  Jesus 
Kristus.  Amen. 

Ældste  Henry  B.  Eyring  taler  fra  osttrappen  til  templet  i  Salt  Lake  City. 


Ældste  Henry  B.  Eyring 

De  Tolv  Apostles  Kvorvu 

Denne  bygning  bærer  på  facaden 
mod  øst  ordene:  »Herrens 
hus«.  Den  første  gang  jeg  gik  blot  et 
par  skridt  ind  i  templet,  havde  jeg 
følelsen  af,  at  jeg  havde  været  her  før. 
Et  øjeblik  kom  tanken  til  mig,  at  det, 
jeg  genkendte,  var  en  følelse  af  fred, 
der  overgik  alt,  hvad  jeg  før  havde  følt 
i  dette  liv,  men  som  jeg  syntes  at 
genkende  og  næsten  huske. 

Vi  kendte  vor  himmelske  Fader  og 
hans  elskede  Søn,  før  vi  kom  ned  til 
dette  liv.  Vi  følte  fred  sammen  med 
dem  dengang,  og  vi  længes  efter  at 
være  hos  dem  igen  sammen  med 
vores  familie,  og  dem  vi  elsker. 

Indviede  templer  er  hellige  steder, 
hvor  den  opstandne  Frelser  kan 
komme.  Der  kan  vi  føle  den  fred, 
som  vi  havde  sammen  med  ham  i 
livet  før.  Der  kan  vi  indgå  de  pagter, 
som  hjælper  os  med  at  komme  til 
ham  i  dette  liv,  og  som,  hvis  vi  holder 
vore   løfter   til   ham,   vil  gøre   det 


muligt  for  ham,  at  tage  os  hjem  til 
Faderen  sammen  med  vores  familie  i 
den  næste  verden. 

Enhver  del  af  disse  bygninger  og 
alt,  hvad  der  foregår  inden  i  dem, 
afspejler  Frelserens  kærlighed  til  os 
og  vores  kærlighed  til  ham.  Det  følte 
jeg  en  dag  højt  oppe  i  dette  tempel. 
Jeg  var  i  et  af  tårnene  på  et  sted,  hvor 
få  mennesker  har  været  siden 
bygningen  blev  indviet.  I  et  lille  rum, 
der  sjældent  om  nogensinde  har 
været  brugt,  så  jeg  udsøgt  træskærer- 
arbejde lavet  af  pionererne. 

Jeg  husker  den  følelse  af  ærefrygt, 
som  kom  over  mig,  da  jeg  forestillede 
mig  de  træskærere,  som  så  omhygge- 
ligt havde  udskåret  og  fuldført  de 
detaljerede  pyntelister.  De  sled  i 
det  uden  elektrisk  værktøj  på  et 
sted,  hvor  det  for  det  meste  kun 
var  Herren,  som  de  elskede,  og 
himmelske  væsener  som  så  det.  De 
gjorde  det  ikke  for  mennesker  eller 
anerkendelse,  men  for  ham  og  for 
hans  hus.  De  vidste,  ligesom  jeg  gør, 


at  han  lever,  og  at  han  har  bedt  sit 
folk  om  at  samles  og  være  værdige  til 
at  bygge  ham  et  hus,  så  han  kan  lede 
dem  og  velsigne  dem  og  deres  familier. 
Jeg  ved,  at  han  lever.  Jeg  ved,  at 
Joseph  Smith  var  hans  profet  og  i  et 
syn  ikke  blot  så  formen  på  vinduerne 
i  et  af  de  første  templer,  men  udbre- 
delse af  templer  på  jorden.  Herren 
har  i  sin  miskundhed  betroet 
nøglerne  til  det  præstedømme,  der 
bliver  udøvet  i  disse  templer,  til  sine 
tjenere  for  at  velsigne  os  og  vore 
kære  afdøde  og  for  at  fuldende 
værket  for  hans  herlige  tilbage- 
venden. Jeg  ved,  at  det  er  sandt,  og 
det  bringer  mit  hjerte  fred.  I  Jesu 
Kristi  navn.  Amen. 

Ældste  Robert  D.  Hales 

De  Tolv  Apostles  Kvorum 

Jeg  elsker  skrifterne  meget  højt.  Jeg 
elsker  at  læse  om  Jesu  Kristi 
jordiske  liv.  Der  er  så  meget  i  hans  liv, 
som  kan  opløfte  og  inspirere  og  styrke 
os  i  trange  tider.  For  mig  er  et  af  de 
helligste  kapitler  i  hele  skriften 
Johannes  kapitel  17.  Hele  kapitlet  er 
Jesu  Kristi  forbøn  for  os  til  sin  Fader. 
Han  siger  faktisk:  »Hvis  blot  verden 
kendte  jer,  som  jeg  kender  jer.«  Han 
fortæller  sin  Fader,  at  han  har  gjort  alt, 
hvad  han  er  blevet  bedt  om  at  gøre. 

Nogle  gange  glemmer  vi,  hvor 
usædvanlig  lydig  Frelseren  var.  Alt, 
hvad  han  gjorde,  og  alt,  hvad  han 
sagde,  skete  på  grund  af  lydighed 

mod  sin  Fader.  Hans  opsøgen  af  og 
omsorg  for  de  fattige,  kaldelsen  af 
hans  disciple,  hans  belæringer  både  i 
landet  Palæstina  og  i  Amerika  -  alt 
dette  blev  gjort,  fordi  hans  Fader 
havde  befalet  ham  at  gøre  det.  Han 
havde  ikke  noget  personligt  motiv. 
Han  sagde:  »...  jeg  [gør  intet]  af  mig 
selv;  men  som  Faderen  har  lært  mig« 
(Joh  8:28).  Hvilket  fuldkomment 
eksempel  på  lydighed! 

I  de  valg  vi  træffer  i  livet,  er  vi 
nødt  til  at  kende  Frelseren.  Hans 
enkle  formaning:  »...  kom  ...  følg 
mig«  (Matt  19:21)  kan  forandre 
menneskets  liv,  hvis  vi  tillader  det. 
Han  har  magten  til  at  lette  vore 
byrder,  hvis  vi  vil  vende  os  til  ham. 

Som  Herren  Jesu  Kristi  apostel  har 


jeg  mulighed  for  at  aflægge  vidnesbyrd, 
som  et  helligt  vidne  om  Frelseren.  Mit 
største  ønske  er,  at  mit  vidnesbyrd  vil 
gennemtrænge  tilhørernes  hjerte. 

Jeg  ved,  at  Jesus  Kristus  lever.  Jeg 
ved,  at  han  vejleder  og  leder  sin  kirke 
ved  åbenbaring  gennem  sin  profet  på 
denne  dag  og  i  denne  tid.  Hvis  vi  vil 
have  tro  på  vores  Frelser,  vil  han 
bringe  os  gennem  vores  prøvelser  og 
trængsler,  og  vi  vil  være  i  stand  til  at 
holde  ud  indtil  enden  og  vende 
tilbage  til  hans  nærhed  efter  denne 
jordiske  prøvetid.  Han  lever  og 
kender  og  elsker  hver  eneste  af  os. 
Han  har  et  stort  ønske  om  at  velsigne 
os,  hvis  vi  vil  komme  til  ham.  Om 
dette  aflægger  jeg  ydmygt  vidnesbyrd. 
I  Jesu  Kristi  navn.  Amen. 


Ældste  Robert  D.  Hales  taler  fra  tempelgrunden  i  Bountiful  i  Utah. 


Ældste  David  B.  Haight 
De  Tolv  Apostles  Kvorum 

Jeg  tænker  tit  på  dengang,  da  præ- 
sident Spencer  W.  Kimball  for 
nogle  år  siden  bad  mig  om  at  komme 
til  templet.  Jeg  havde  dengang  travlt 
som  assistent  til  De  Tolv,  og  han 
ringede  til  mig  og  bad  mig  om  at 
møde  ham  på  fjerde  sal  i  templet. 
Han  sagde:  »David,  kan  du  komme 
lige  nu?«  Og  jeg  sagde:  »Ja,  præsi- 
dent.« Og  han  sagde:  »Lige  nu.«  Og 
mens  jeg  gik  hen  til  templet,  hamrede 
mit  hjerte  hurtigt,  da  jeg  selvfølgelig 
ikke  vidste,  hvorfor  præsident 
Kimball  havde  bedt  mig  komme. 

Men  han  tog  mig  med  ind  i  et 
rum,  hvor  jeg  ikke  havde  været  før, 
og  der  interviewede  præsident 
Kimball  mig  angående  min 
værdighed.  Og  selvfølgelig  var  jeg 
forundret  over  at,  han  talte  til  mig  på 
den  måde,  for  jeg  havde  ingen  anelse 
om,  hvorfor  jeg  var  der.  Og  så  gav 
han  tegn  til,  at  vi  skulle  rejse  os,  og 
da  jeg  stod  sammen  med  denne 
vidunderlige  mand,  og  han  holdt 
mine  hænder,  sagde  han  til  mig: 
»Med  al  den  kærlighed,  som  jeg  har, 
kalder  jeg  dig  til  at  udfylde  den  ledige 
plads  i  De  Tolv  Apostles  Kvorum.« 
Og  da  han  sagde  det,  troede  jeg,  at 
jeg  skulle  besvime  af  chokket,  så 
forbløffet  var  jeg! 

Og  så,  mens  jeg  havde  søvnløse 
nætter  efter  den  kaldelse,  spekule- 
rede jeg  over  det  i  mit  sind,  og  jeg  har 
tænkt  på  det  igen  og  igen.  Han  sagde 

ikke:  »Som  præsident  for  Kirken« 
eller  »Som  profet«  eller  »Ved  den 
myndighed  jeg  har«.  Han  sagde  på 
sin  ydmyge  måde:  »Med  al  den 
kærlighed,  som  jeg  har.«  Han  belærte 
mig  om,  at  kærlighed  er  uundværlig  - 
den  kærlighed,  som  Frelseren  håber, 
at  vi  vil  opnå  -  som  vi  må  lægge  for 
dagen,  som  vi  må  vise,  som  vi  må  føle 
i  vores  hjerte  og  sjæl  for  at  være  i 
stand  til  at  undervise  ordentligt  i 
evangeliet. 

Når  vi  mødes  med  folk  ude  i 
verden  og  vidner  om  en  levende 
Gud,  har  jeg  den  varme  behagelige 
følelse  i  mit  hjerte,  at  han  er  virkelig, 
at  Gud  lever,  at  han  er  vor  Fader  i 
Himlen,  og  at  Jesus  er  Kristus,  den 
Enbårne  Søn  i  kødet.  Jeg  ved,  at  det 


er  sandt.  Og  således  vidner  jeg  og 
bærer  mit  vidnesbyrd,  med  den 
kundskab  og  den  brænden,  der  er  i 
mit  hjerte  om,  at  det  er  sandt.  I  vor 
Frelser  Jesu  Kristi  navn.  Amen. 

Ældste  Dallin  H.  Oaks 

De  Tolv  Apostles  Kvorvm 

Ved  afslutningen  af  sin  tjeneste- 
gerning indførte  Jesus 
nadveren.  Han  brød  brødet  og 
velsignede  det  og  gav  det  til  disci- 
plene, idet  han  sagde:  »Tag  det  og 
spis  det;  dette  er  mit  legeme«  (Matt 
26:26).  »Gør  dette  til  ihukommelse 
af  mig!«  (Luk  22:19).  Han  tog 
bægeret  og  takkede  og  gav  det  til 
dem,  idet  han  sagde:  ». . .  dette  er  mit 


Ældste  David  B.  Haight  taler  fra  Kirkens  kontorbygning. 


blod,  pagtens  blod,  som  udgydes  for 
mange  til  syndernes  forladelse« 
(Matt  26:28). 

Nadveren  er  en  fornyelse  af 
dåbens  pagter  og  velsignelser.  Vi  har 
fået  befaling  om  at  omvende  os  fra 
vore  synder  og  komme  til  Herren 
med  et  sønderknust  hjerte  og  en 
angergiven  ånd  og  deltage  i 
nadveren.  Når  vi  nyder  brødet, 
vidner  vi  om,  at  vi  er  villige  til  at 
påtage  os  Jesu  Kristi  navn  og  altid 
erindre  ham  og  holde  hans  bud.  Når 
vi  overholder  denne  pagt,  fornyr 
Herren  vores  dåbs  rensende  virk- 
ning. Vi  bliver  rene  og  kan  altid  have 
hans  ånd  hos  os 

Administrationen  af  nadveren  og 
fornyelsen  af  pagterne  og  renselsen, 
som  sker,  når  vi  nyder  nadveren,  er 
de  vigtigste  handlinger  i  de  sidste 
dages  helliges  tilbedelse  på  sabbats- 
dagen.  Vi  gør  dette  til  minde  om  den 
Enbårne  Søn,  Jesu  Kristi  blod.  Han 
er  midtpunktet  for  vores  tro.  Han  er 
vor  Frelser  og  vor  Forløser. 

I  dette  år,  hvor  vi  fejrer,  at  det  er 
2.000  år  siden,  at  han  blev  født,  føjer 
jeg  mit  vidnesbyrd  til  de  andre 
apostles.  Jeg  vidner  om,  at  han  lever 
og  elsker  os.  Jeg  vidner  om,  at  han, 
som  er  verdens  lys  og  liv,  har  givet  os 
vejen,  hvorved  vi  kan  vende  tilbage 
til  vores  himmelske  hjem  for  at  nyde 
Gud  vor  evige  Faders  nærvær  og 
største  velsignelser,  ja,  evigt  liv,  den 
største  af  alle  Guds  gaver.  I  Jesu 
Kristi  navn.  Amen. 

Ældste  Dallin  H.  Oaks  taler  fra  en  kirkesal  i  Joseph  Smith-bygningen  i 
Salt  Lake  City. 


Ældste  Jeffrey  R.  Holland 

De  Tolv  Apostles  Kvorvm 

Kun  få  steder  på  jorden  er  så 
hellige  og  vigtige  som  denne 
lille  lund  af  oliventræer  her  på 
Oliebjerget  i  Jerusalem.  Det  var  her 
i  Getsemane  Have,  at  Jesus  den 
sidste  nat  i  sit  jordeliv  forlod  sine 
apostle  og  alene  steg  ned  i  det 
kvalernes  dyb,  som  skulle  blive  hans 
sonoffer  for  hele  menneskehedens 
synder. 

Langsomt  knælede  han,  faldt 
ned  på  sit  ansigt  og  sagde:  »Abba, 
fader,  alt  er  muligt  for  dig.  Tag 
dette  bæger  fra  mig.  Dog,  ikke 
hvad  jeg  vil,  men  hvad  du  vil« 
(Mark  14:36). 

For  en  eftertænksom  kristen  er 
det  et  stort  under,  at  en  eneste 
persons  frivillige  og  barmhjertige 
offer  kunne  tilfredsstille  retfærdig- 
hedens uendelige  og  evige  krav; 
sone  for  alle  menneskers  uger- 
ninger; bære  enhver  jordisk  lidelse; 


føle  enhvers  personlige  hjertesorg, 
kval  og  tab.  Men  jeg  vidner  om,  at 
det  er  præcis  det,  som  Kristus 
gjorde  for  hver  eneste  af  os.  Jeg 
vidner    højtideligt    om,    at    Jesus 


Kristi  forsoning  er  den  barmhjertige 
grundvold  og  den  centrale  faktor  i 
Guds  evige  plan  for  vores  frelse  og 
vores  lykke. 

Er  det  noget  under,  at  vi  går  stille 
og  ærbødigt  her?  Er  det  noget  under, 
at  vi  indgår  hellige  pagter  på  grund 
af  den  kærlighed,  som  blev  udvist 
her?  Er  det  noget  under,  at  Kristus, 
den  største  af  alle,  drak  den  bitre 
kalk  og  skælvede,  for  at  vi  ikke  skal 
lide,  hvis  vi  vil  omvende  os  og 
komme  til  ham? 

Jeg  erklærer  min  undren  og 
ærefrygt,  min  beundring  og  mit 
vidnesbyrd  som  apostel  om  ham.  I 
hans,  Herren  Jesu  Kristi  forløsende 
navn.  Amen. 


Ældste  Jeffrey  R.  Holland  taler  fra  Getsemane  Have 

Præsident  Gordon  B. 
Hinckley 

Lige  uden  for  Jerusalems  mure  på 
dette  sted  eller  et  sted  i 
nærheden,  lå  Josef  af  Arimatæas 
grav,  hvor  Herrens  legeme  blev 
begravet.  På  den  tredje  dag  efter 
hans  begravelse,  »kom  Maria 
Magdalene  og  den  anden  Maria  for 
at  se  til  graven. 

Og  se,  der  kom  et  kraftigt 
jordskælv.  For  Herrens  engel  steg 
ned  fra  himlen  og  trådte  hen  og 
væltede  stenen  fra  og  satte  sig  på 
den  ... 

Men  englen  sagde  til  kvinderne: 
> Frygt  ikke!  Jeg  ved,  at  I  søger  efter 
Jesus,  den  korsfæstede. 


Han  er  ikke  her;  han  er  opstået, 
som  han  har  sagt.  Kom  og  se  stedet, 
hvor  han  lå<«  (Matt  28:1-2,  5-6). 

Dette  er  de  mest  beroligende  ord  i 
hele  menneskehedens  historie.  Døden 
-  universel  og  endelig  -  var  nu  blevet 
besejret.  »Død,  hvor  er  din  sejr?  Død, 
hvor  er  din  brod?«  (1  Kor  15:55). 

Den  opstandne  Herre  viste  sig  først 
for  Maria.  Han  talte  til  hende,  og  hun 
svarede.  Han  var  virkelig.  Han  var 
levende,  han,  hvis  legeme  havde  været 
dødt.  Det  er  ikke  underligt,  at  da 
Thomas  så  ham  med  sår  i  hænderne 
og  i  siden  forundret  udbrød:  »Min 
Herre  og  min  Gud!«  Qoh  20:28). 

Aldrig  var  dette  sket  før.  Der 
havde  kun  været  død  uden  håb.  Nu 


var  der  evigt  liv.  Kun  en  Gud  kunne 
gøre  det.  Jesu  Kristi  opstandelse  var 
den  store  afsluttende  begivenhed  i 
hans  liv  og  mission.  Det  var  forso- 
ningens slutsten.  Hans  offer  for  hele 
menneskeheden  var  ikke  fuldendt, 
hvis  han  ikke  opstod  fra  graven  med 
en  garanti  om  opstandelse  for  alle, 
der  havde  levet  på  jorden. 

Af  alle  sejrene  i  menneskehedens 
krøniker  er  ingen  så  stor,  ingen  så 
universel  i  sin  virkning,  ingen  så 
evigtvarende  i  sine  konsekvenser, 
som  den  korsfæstede  Herres  sejr, 
han,  som  opstod  fra  graven  den 
første  påskemorgen. 

De,  som  var  vidne  til  denne  begi- 
venhed, alle,  som  så  og  hørte  og  talte 


Præsident  Gordon  B.  Hinckley  taler  fra  graven  i  haven. 

med  den  opstandne  Herre,  vidnede 
om  virkeligheden  af  dette,  det  største 
af  alle  mirakler.  Hans  disciple 
gennem  århundrederne  levede  og 
døde  for  at  forkynde  sandheden  af 
denne  himmelske  handling. 

Til  alle  disse  føjer  vi  vores  vidnes- 
byrd,  at  han,  som  døde  på  korset  på 
Golgata,  atter  opstod  i  vidunderlig 
pragt  som  Guds  Søn,  Mesteren  over 
liv  og  død. 

Ældste  M.  Russell  Ballard 

De  Tolv  Apostles  Kvorvm 

Da  Frelseren  oprindelig  bød  sine 
apostle:  »Gå  ud  i  alverden« 
(Mark  16:15),  var  hans  kirke  meget 
lille  med  medlemmer  spredt  udover 
det  geografiske  område,  der  nu  er 
kendt  som  Mellemøsten.  Hans  dyna- 
miske apostle,  som  Peter,  Jakob, 
Johannes  og  Paulus,  der  for  det 
meste  rejste  til  fods  eller  med  skib, 
gjorde  alt,  hvad  de  kunne,  for  at 
holde  den  lille  flok  sammen. 

Men  afstanden  og  manglen  på 
kommunikation  gjorde  deres 
arbejde  meget  besværligt.  De  vidste 
selv,  at  fremtiden  ville  bringe  et 
frafald  fra  evangeliets  lærdomme  (se 
2  Thess  2:3);  de  vidste  også,  at 
der  til  sidst  ville  komme  en 
genoprettelse  af  Jesus  Kristi  evange- 
liums fylde  til  verden.  Jeg  vidner 
om,  at  evangeliets  genoprettelse 
blev  fuldført,  begyndende  med 
vor   himmelske   Fader   og  Herren 


Ældste  M.  Russell  Ballard  står  foran  Grant  Romney  Clawsons  forstørrelse  af 
Harry  Andersons  maleri  »Gå  derfor  hen  og  gør  alle  folkeslagene  til  mine 
disciple.« 


Jesu  Kristi  tilsynekomst  for  profeten 
Joseph  Smith  i  foråret  1820. 

Siden  den  glorværdige  dag  har 
mere  end  90  mænd  været  kaldet  til 
at  tjene  som  apostle  med  den  samme 
bemyndigelse,  som  de  fordums 
apostle  havde,  med  hensyn  til  at 
belære  alle  nationer  om,  at  Jesus  er 
Kristus,  Gud  vor  evige  Faders  Søn.  I 
dag  lettes  vores  arbejde  meget  af 
flyvemaskiner  og  bemærkelsesværdig 
teknologi,  som  udstrækker  række- 
vidden af  vores  tjenestegerning  til 
verdens  fjerneste  egne.  Siden  1820 
har  over  750.000  fuldtidsmissio- 
nærer  tjent  i  verden,  undervist  og 
vidnet  om  Kristus  på  mere  end  100 
sprog  og  i  137  nationer  og  territorier. 

Jeg  vidner  for  jer  om,  at  det  er  vor 
himmelske  Faders  vilje,  at  dette  værk 
ved  hans  elskede  Søn,  Jesus  Kristus, 
går  fremad.  Det  er  ved  ham  og 
gennem  ham,  at  vore  missionærer 
bærer  ydmyge  og  oprigtige  vidnesbyrd. 


Jeg  er  et  vidne  om  dette.  Jeg  erfarede 
selv  sandheden  af  dette  værk  og  af 
Frelserens  guddommelighed,  mens  jeg 
tjente  som  fuldtidsmissionær  i 
England  for  50  år  siden.  Jeg  ved  det 
mere  sikkert  i  dag  på  grund  af  ople- 
velser, der  er  for  mangfoldige  og  for 
hellige  til  at  tale  om. 

Dette  er  hans  evangelium.  Han  er 
overhovedet  -  hellig,  guddommelig, 
størst,  magtfuld,  majestætisk,  i  nåde 
og  sandhed.  Han  levede  for  os,  og  han 
døde  for  os,  fordi  han  elskede  os.  Jeg 
elsker  ham  højere  og  mere  inderligt, 
end  jeg  kan  udtrykke  i  ord.  Han  er 
min  Herre,  min  Frelser,  min  Forløser 
og  min  ven.  Jeg  ved,  at  Jesus  Kristus  er 
Guds,  vor  evige  Faders  Søn.  Han  lever 
og  leder  sin  kirke  i  dag  ved  sin  profet 
og  sine  apostle.  Hans  store  værk  vil 
fortsætte  med  at  rulle  frem,  indtil  det 
opfylder  hele  jorden.  Det  er  mit 
vidnesbyrd.  I  Herren  Jesu  Kristi  navn. 
Amen. 

TJENESTEGERNING  EFTER  DØDEN 

Præsident  Boyd  K.  Packer 

Fungerende  præsident  for  De  Tolv  Apostles  Kvorum 


s 

CD 
O 

z 


Q 


Q 

LU 

5 
z" 


© 

ID 

z 

3 


a: 
Z 

LU 

Q 


I  dette  rum  blev  der  den  3.  april 
1836  opfyldt  en  profeti,  som  var 
blevet  fremsat  mere  end  2.000  år  før. 
De  afsluttende  ord  i  Det  Gamle 
Testamente,  udtalt  af  profeten 
Malakias  profeterede:  »Se,  jeg 
sender  profeten  Elias  til  jer,  før 
Herrens  dag  kommer,  den  store  og 
frygtelige. 

Han  skal  vende  fædres  hjerte  til 
deres  sønner  og  sønners  hjerte  til 
deres  fædre,  så  jeg  ikke  skal  komme 
og  slå  landet  med  forbandelse«  (Mal 
3:23-24). 

Da  engelen  Moroni  viste  sig  for 
profeten  Joseph  Smith,  citerede  han 
mange  skriftsteder;  blandt  dem  er 
dette  blevet  skilt  ud  og  findes  nu  som 
afsnit  2  i  Lære  og  Pagter.  Så  pa  den 
dag  i  1836  knælede  Joseph  Smith  og 
Oliver  Cowdery  i  dette  rum  i  højti- 
delig og  stille  bøn,  og  efter  at  de 
havde  rejst  sig  fra  bønnen,  sagde 
Joseph:  »Sløret  blev  borttaget  fra 
vort  sind,  og  vor  forstands  øjne 
åbnedes. 

[Og  vi]  så  Herren  stå  på  talersto- 
lens brystværn«  (L&P  110:1-2). 

Herren  talte  til  dem,  og  derpå 
viste  Moses  sig  og  overdrog  dem 
nøglerne  til  Israels  indsamling. 
Elias   overdrog   dem   nøglerne   til 


Abrahams  evangelium.  Og  så  skete 
det:  Profeten  Elias  kom,  og  han  kom 
med  den  samme  udtalelse  om,  at 
vende  fædrenes  hjerte  til  børnene 
og  børnenes  hjerter  til  fædrene,  og 
han  sagde:  »...  herigennem  kan  I 
vide,  at  Herrens  store  og  frygtelige 
dag  ...  står  for  [portene]«  (L&P 
110:16). 

Nu,  i  vore  dage,  går  det  storslåede 
værk  fremad  -  arbejdet  med  slægts- 
historie, tempeltjeneste,  hvor  fami- 
lier bliver  forenet  for  altid.  Og  i  en 


verden  som  ødelægger  sig  selv  ved 
opløsningen  af  familierne,  går  dette 
værk  fremad  over  hele  verden.  Det 
er  et  himmelsk  værk.  Det  er  et 
værk,  udtænkt  af  Herren  og  præ- 
senteret af  ham  selv,  da  han  kom  til 
dette  sted  og  introducerede  profeten 
Elias,  som  geugav  nøglerne  til  dette 
værk. 

Jeg  bærer  vidnesbyrd  om,  at  Jesus 
er  Kristus.  Det  er  et  himmelsk  værk; 
menneskets  sind  kunne  ikke  have 
udtænkt  det.  Det  er  sandt.  Jesus  er 


Præsident  Boyd  K.  Packer  taler  fra  templet  i  Kirtland. 

Kristus.  Han  lever.  Han  styrer  og 
leder  denne  kirke.  Om  dette 
aflægger  jeg  højtideligt  vidnesbyrd.  I 
Jesu  Kristi  navn.  Amen. 

Præsident  James  E.  Faust 

Andenrådgiver  i  Det 
Første  Præsidentskab 

Jeg  føler  mig  ydmyg  ved  at  stå  på 
denne  hellige  grund  i  det  histo- 
riske Nauvoo.  Denne  by  var  også 
kendt  som  Josephs  by,  opkaldt  efter 
dens  grundlægger  Joseph  Smith.  Det 
var  ham,  som  i  et  syn  så  Gud  Faderen 
og  hans  Søn  Jesus  Kristus  i  den 
hellige  lund  i  Palmyra  i  New  York. 


Hans  liv  er  et  vidnesbyrd  om,  at  han 
talte  med  Kristus  for  at  bringe  mere 
åndelig  sandhed,  flere  nøgler  og 
mere  myndighed  til  jorden  end 
nogen  anden  profet. 

Meget  af  vores  kirkes  vigtige 
historie  i  den  første  tid  fandt  sted 
her.  Et  storslået  tempel  blev  bygget 
her.  Dette  var  det  andet  tempel,  der 
blev  bygget  i  denne  uddeling. 
Templet  i  Nauvoo  blev  bygget,  for  at 
Kirkens  medlemmer  kunne  modtage 
de  højeste  velsignelser,  som  Gud  har 
til  sit  folk. 

Når  jeg  går  hen  over  fundamentet 
til  det  hellige  tempel  i  Nauvoo,  bliver 
min  sjæl  stille.  Den  sidste  dag  før 


templet  lukkede,  og  de  hellige  tog  af 
sted,  boede  mange  bogstaveligt  talt  i 
templet.  Mine  oldeforældre,  John  og 
Jane  Akerley,  var  blandt  de  sidste, 
der  modtog  deres  tempelvelsignelser  i 
denne  storslåede  bygning  den  3. 
februar  1846.  Det  var  heldigt,  fordi 
John  Akerley  døde  i  Winter 
Quarters.  Med  tiden  vil  dette  stor- 
slåede tempel  blive  genopbygget  til 
ære  for  Herren. 

Det  er  her,  templets  dåbsbassin  lå. 
Frelseren  sagde  til  Nikodemus: 
»Den,  der  ikke  bliver  født  afvand  og 
ånd,  kan  ikke  komme  ind  i  Guds 
rige«  (Joh  3:5).  Frelse  for  både  de 
levende   og  de   døde   afhænger   af 


Præsident  James  E.  Faust  taler  fra  Nauvoo  i  Illinois  -  Josephs  by. 

denne  og  andre  ordinancer,  som  alle 
er  en  magtfuld  bekræftelse  af  min  tro 
på,  at  Jesus  er  Kristus. 

I  livets  Getsemane,  som  vi  alle 
oplever,  og  ofte  i  min  nuværende 
kaldelse  har  jeg  knælet  ned  i 
ydmyghed  og  har  henvendt  mig  til 
den  eneste,  der  kunne  hjælpe  mig.  Jeg 
har  ofte  i  store  sjælskvaler  anråbt  Gud 
om  hjælp  til  at  udføre  det  værk,  jeg  er 
kommet  til  at  elske  højere  end  selve 
livet.  Jeg  har  til  tider  oplevet  det 
sårede  hjertes  frygtelige  ensomhed  og 
bitre  smerte,  Satans  tugtelser  og 
omfavnelsen  af  Mesterens  varme, 
trøstende  Ånd. 

Jeg  har  også  mærket  den 
knugende  byrde,  utilstrækkelighe- 
dens og  uværdighedens  usikkerhed, 
den  flygtige  følelse  af  at  være  blevet 
svigtet,  for  derefter  at  blive  styrket 
hundrede  fold.  Jeg  har  besteget  et 
åndeligt  Sinaj  snesevis  af  gange  for 
at  kommunikere  og  modtage  vejled- 
ning. Det  har  føltes,  som  om  jeg 
kæmpede  mig  op  ad  et  håndgribe- 
ligt Forklarelsens  Bjerg  og  lejlig- 
hedsvis har  jeg  fornemmet  stor 
styrke  og  magt  i  den  Almægtiges 
nærhed.  En  særlig  hellig  følelse  har 
styrket  mig  og  ofte  været  en  nær 
ledsager. 

Når  jeg  tjener  i  den  hellige  kaldelse 
som  apostel,  indser  jeg,  at  jeg  er  et 
meget  almindelig  menneske.  Dog 
anerkender  jeg  taknemmeligt  en 
særlig  gave.  Jeg  har  en  sikker  viden 
om,   at  Jesus   af  Nazaret  er  vores 


Præsident  Thomas  S.  Monson  taler  fra  Grandin-bygningen  i  Palmyra  i 
New  York. 


guddommelige  Frelser.  Jeg  ved,  at  han 
lever.  Jeg  ved,  at  på  grund  af  forsonin- 
gens ubeskrivelige  kval,  kan  mænd  og 
kvinder,  hvis  de  omvender  sig,  blive 
tilgivet  for  deres  synder.  På  grund  af 
opstandelsens  mirakel  vil  alle  opstå 
fra  de  døde.  Jeg  føler  hans  kærlighed 
og  undres  over  den  pris,  han  betalte 
for  hver  af  os.  Jeg  tænker  på,  hvor 
mange  dråber  blod  der  blev  udgydt  for 
mig.  Dette  er  det  vidnesbyrd,  jeg  giver 
om  ham.  I  Jesu  Kristi  navn.  Amen. 

Præsident  Thomas  S. 
Monson 

Førsterådgiver  i  Det 
Første  Præsidentskab 

Vi  ser  i  dag  den  smukke  og  auten- 
tisk restaurerede  Grandin- 
bygning  beliggende  i  Palmyra  i  New 
York.  Restaureringen  af  Grandin- 
bygningen  havde  som  mål  »at  bevare 
bygningens  historiske  ægthed,  så  de 
besøgende  kan  opleve  den  tids 
historie.« 


Det  er  her,  at  den  første  udgave  af 
Mormons  Bog  blev  trykt  i  et  første 
oplag  på  5.000  eksemplarer,  en 
usædvanlig  stor  ordre  for  et  trykkeri 
på  landet.  Mr.  E.  B.  Grandin  havde 
købt  en  forbedret  Smith  trykpresse  i 
New  York.  Denne  trykpresse  brugte 
nyere  teknologi  end  den  almindelige 
trykpresse  på  den  tid,  og  gav 
profeten  Joseph  Smith  mulighed  for 
at  få  Mormons  Bog  trykt  nærmere 
ved  sit  hjem. 

Lad  os  bladre  tilbage  i  historiens 
sider,  så  at  vi  bedre  kan  påskønne  en 
af  civilisationens  største  undere, 
nemlig  fremkomsten  af  løse  typer.  Før 
Gutenberg  opdagede  mulighederne  i 
de  løse  typer,  blev  alt  skrevet  med 
fjerpen,  bogstav  efter  bogstav,  linie 
efter  linie,  side  efter  side.  Det  var  med 
løse  typer,  at  mr.  Grandin  trykte 
Mormons  Bog.  Den  blev  langsomme- 
ligt sat  af  en  dygtig  sætter,  som  fra 
hukommelsen  og  erfaringen  havde 
lært  enhver  tilgængelig  type,  skrift  og 

størrelse  at  kende.  Efter  at  siden  var 
blevet  sat,  blev  den  sværtet  med  blæk 
og  trykt,  og  var  så  klar  til  indbinding. 

Herren  bragte  Mormons  Bog  frem 
på  et  tidspunkt,  hvor  trykkemetoder 
ville  øge  dens  udbredelse  til  nær  og 
fjern.  Nutidige  trykpresser  gør  nu 
Kirken  i  stand  til  at  trykke  og  distri- 
buere millioner  af  eksemplarer  af 
Mormons  Bog  hvert  år. 

Må  jeg  fortælle  jer  om  en  ople- 
velse, som  jeg  havde  for  mange  år 
siden  i  det  sydlige  område  af  USA, 
hvor  en  dame  efter  en  stavskonfe- 
rence  kom  hen  til  mig  og  spurgte: 
»Kender  du  ældste  Delbert  L. 
Stapley?«  Jeg  svarede,  at  han  og  jeg 
var  Herrens  apostle,  der  sammen 
tjente  i  Mesterens  værk.  Hun  gav 
mig  et  eksemplar  af  Mormons  Bog, 
som  indeholdt  en  inskription  og  en 
underskrift  af  Delbert  L.  Stapley. 
Hun  gav  udtryk  for,  at  bogen  var 
blevet  givet  til  hendes  bedstemor,  da 
ældste  Stapley  var  en  ung  missionær. 
Hun  tilføjede:  »Vil  du  give  denne  bog 
til  ældste  Stapley  og  fortælle  ham,  at 
denne  bog  har  omvendt  hundredvis 
af  min  bedstemors  efterkommere;  og 
med  tiden  har  de  givet  Mormons 
Bogs  budskab  til  andre.« 

Jeg  gav  det  signerede  eksemplar  af 
Mormons  Bog  til  ældste  Stapley 
Han  lyttede  opmærksomt,  da  jeg 
forklarede,  hvor  og  hvordan  den  var 
blevet  givet  til  mig.  Han  kiggede 
stille  på  underskriften  og  sagde:  »Det 
er  en  af  de  lykkeligste  dage  i  mit  liv.« 


Det  er  mit  personlige  vidnesbyrd, 
at  Mormons  Bog  ændrer  menneskers 
liv.  Den  er  i  sandhed  endnu  et  vidne 
om  Jesus  Kristus. 

PRÆSIDENT  MONSON  TALER  NU  FRA 
CUMORAHHØJEN 

Hvor  er  det  et  stort  privilegium 
at  være  her  på  Cumorahhøjen 
og  tænke  over  de  betydningsfulde 
begivenheder,  som  skete  her  den  22. 
september  1827,  da  en  knægt  tog  en 
hest  og  en  vogn  og  i  nattens  mørke 
kørte  hen  til  højen,  hvor  han  modtog 
en  gammel  optegnelse  fra  engelen 
Moroni.  På  bemærkelsesværdig  kort 
tid  oversatte  denne  uuddannede, 
unge  mand  en  optegnelse,  der 
fortalte   om  tusind   års  historie   og 


forberedte  derpå  Mormons  Bog  til  at 
blive  distribueret  til  offentligheden. 

Det,  Joseph  Smith  udførte,  blev 
ikke  gjort  uden  ondsindet  kritik  eller 
stor  anstrengelse.  Joseph  vaklede 
ikke,  ej  heller  tøvede  han.  Han 
erklærede  senere:  »...  ved  Guds 
visdom  forblev  [pladerne]  sikkert  i 
min  varetægt,  indtil  jeg  ved  dem 
havde  fuldført  det,  der  var  forlangt 
...  Da  sendebudet  så,  ifølge  aftalen, 
kom  efter  dem,  overgav  jeg  dem  til 
ham«  OS-H  1:60). 

Dette  smukke  område  af  Guds 
have  tiltrækker  bogstaveligt  milli- 
oner af  besøgende,  hvoraf  de  fleste 
kommer  for  at  se  det  historiske  fest- 
spil på  Cumorahhøjen.  De  besøgende 
er  ofte  nysgerrige,  når  de  kommer. 


Præsident  Monson  taler  Cumorahhøjen. 


L  I  A  H  O  N  A 

22 


Han  eller  hun  tager  herfra  rørt  i 
sjælen  af  Herrens  ånd. 

Mormons  Bog  er  et  nyt  vidne  om 
Jesus  Kristus.  Dens  budskab 
strækker  sig  over  hele  verden  og 
bringer  dens  læsere  kundskab  om 
sandhed.  Den  besvarer  det  gennem- 
trængende og  universelle  spørgsmål, 
bedst  udtrykt  af  Job  fra  gammel  tid: 
»Kan  en,  der  er  død,  få  liv?«  (Job 
14:14). 

For  mange  år  siden  blev  jeg  kaldt 
til  Robert  Williams'  sygeleje.  Han 
var  en  ung  mand,  der  var  ved  at  dø. 
Hans  hustru  og  deres  to  børn  stod  i 
nærheden.  Vi  prøvede  alle  at  være 
tapre,  men  der  var  tårer  i  vore  øjne. 
Robert  spurgte  mig:  »Hvor  går  min 
ånd  hen,  når  jeg  dør?«  Jeg  bad  en 
stille  bøn.  Jeg  så,  at  der  på  hans 
sengebord  lå  et  eksemplar  af  tre-i- 
en-udgaven.  Jeg  rakte  ud  efter  bogen 
og  bladrede  hurtigt  i  den. 

Pludselig  opdagede  jeg,  at  jeg 
uden  medvirken  fra  min  side  var 
stoppet  op  ved  Alma  kapitel  40  i 
Mormons  Bog.  Jeg  læste  disse  ord  for 
Robert:  »Det  er  blevet  mig  kundgjort 
af  en  engel,  at  alle  menneskers  ånder, 
så  snart  de  forlader  dette  dødelige 
legeme,  ja,  alle  menneskers  ånder, 
hvad  enten  de  er  gode  eller  onde, 
bliver  bragt  hjem  til  den  Gud,  som 
gav  dem  livet. 

Og  . . .  deres  ånder,  som  er  retfær- 
dige, indføres  i  en  lyksaligheds 
tilstand,  som  kaldes  paradis,  en 
hvilens  tilstand,  en  fredens  tilstand, 


hvori  de  skal  hvile  fra  al  deres 
besvær  og  fra  al  bekymring  og  sorg« 
(Alma  40:11-12). 

Mens  jeg  fortsatte  med  at  læse  om 
opstandelsen,  kom  der  en  glød  i 
Roberts  ansigt,  et  smil  nåede  hans 
læber,  og  hans  trætte  og  syge  krop 
sov.  Jeg  sagde  farvel  til  hans  hustru 
og  børn.  Jeg  så  dem  næste  gang  ved 
Robert  Williams'  begravelse.  Blandt 
mine  mange  dyrebare  minder  tænker 
jeg  tilbage  på  den  aften,  da  en  ung 
mand  indtrængende  bad  om 
sandhed  og  fik  svaret  på  sit 
spørgsmål  fra  Mormons  Bog. 

Jeg  læste  ordene,  men  Gud 
vendte  siderne.  Ja,  vor  himmelske 
Fader  besvarer  bønner,  i  sin  egen  tid 
og  på  sin  egen  måde.  Jeg  bærer  som 


hans  apostel  vidnesbyrd  om,  at  Jesus 
er  verdens  Frelser,  og  at  han  og  hans 
Fader  viste  sig  for  profeten  Joseph 
Smith  for  at  indlede  denne  tidernes 
fyldes  uddeling,  og  det  erklærer  jeg  i 
hans  hellige  navn,  i  Jesu  Kristi  navn. 
Amen. 

Præsident  Gordon  B. 
Hinckley 

Dette  er  den  hellige  lund. 
Denne  hellige  grund  æres  af 
sidste  dages  hellige  over  hele  verden. 
Det  er  her,  at  det  hele  begyndte, 
miraklet  med  dette  store  værk,  som 
har  spredt  sig  ud  over  hele  jorden. 
Dette  er  stedet,  hvor  den  første 
åbenbaring  fandt  sted.  Det  var  her, 


Præsident  Hinckley  taler  fra  den  hellige  lund. 

at  Gud  den  evige  Fader  viste  sig  med 
sin  elskede  Søn,  Jesus  Kristus,  den 
opstandne  Herre.  Faderen  pegede  på 
sin  Søn  og  sagde:  »Dette  er  min 
elskede  søn.  Hør  ham!«  (JS-H  1:17). 

Forstår  I  vigtigheden  af  denne 
erklæring?  Her  var  Gud  den  evige 
Fader,  den  Almægtige,  der  bar 
vidnesbyrd  med  ord,  der  var  helt 
enkle.  Der  er  ikke  givet  noget  vigti- 
gere eller  mere  uimodståeligt  vidnes- 
byrd om  den  opstandne  Herre  end 
dette  vidnesbyrd  fra  hans  egen  Fader. 

De  forhæng,  der  havde  været 
trukket  for  i  århundreder,  blev  nu 
delt.  En  ny  og  herlig  uddeling  af 
evangeliet  blev  åbnet  og  førte  til 
flere  andre  storslåede  åbenbaringer. 
Endnu  et  vidne  om  Jesus  Kristus  var 
blevet  bragt  frem  for  at  tale  som  en 
røst  fra  støvet.  Det  hellige  præste- 


dømme, der  oprindeligt  blev  over- 
draget af  Mesteren  til  hans  levende 
apostle,  blev  gengivet  til  levende 
mænd  af  de  samme  apostle,  der  nu 
var  opstået.  Der  fulgte  en  formelig 
»sky  af  vidner«  med  nøgler  og  magter 
for  at  fuldende  genoprettelsen  af 
Kirken,  der  var  oprettet  af  Jesus,  da 
han  gik  på  jorden,  for  nu  at  kendes 
som  Jesu  Kristi  Kirke  af  Sidste  Dages 
Hellige. 

Her  på  selve  dette  sted  ændredes 
frafaldets  lange  nat  til  en  ny  tids  glor- 
værdige morgengry.  Gud  selv  blev 
både  set  og  hørt.  Her,  hvor  vi  står  i 
stilheden  ved  disse  træer,  på  dette 
allerhelligste  af  alle  steder,  blev 
guddommens  natur  igen  åbenbaret. 

En  drengs  ufordærvede  og  modta- 
gelige sind  blev  et  redskab  til  den 
åbenbaring,  der  blev  givet  her  og  til 


mange  flere,  som  fulgte.  Idet  jeg  står 
som  den  femtende  i  rækken  fra 
Joseph  Smith  og  bærer  den  profe- 
tiske kappe,  som  han  fik,  bærer  jeg 
højtideligt  mit  vidnesbyrd  om,  at 
profeten  Josephs  beretning  om  disse 
begivenheder  er  sand,  at  Faderen  her 
vidnede  om  sin  Søns  guddomme- 
lighed, at  Sønnen  instruerede  den 
unge  profet,  og  at  der  fulgte  en  strøm 
af  begivenheder,  som  førte  til  organi- 
seringen af  »den  eneste  sande  og 
levende  kirke  på  hele  jordens  over- 
flade, hvori«  erklærede  han,  »jeg, 
Herren,  har  velbehag«  (L&P  1:30). 

Jeg  står  som  et  højtideligt  og 
ærbødigt  vidne  om,  at  den  levende 
Gud  og  hans  Søn,  vor  Forløser,  lever 
og  er  virkelige  personer.  Disse  ord 
taler  jeg  ved  Helligåndens  kraft.  I 
Jesu  Kristi  hellige  navn.  Amen. 


Præsident  Gordon  B.  Hinckley 


Hvor  jeg  elsker  min  Herre  og  Frelser,  Jesus  Kristus! 
Hans  gribende  opfordring  og  hans  guddommelige 
kærlighed  motiverer  os  alle  i  dette 
værk.  Jeg  elsker  mine  brødre.  Enhver  af 
dem  er  loyal.  Uden  tøven  reagerer  de 
på  ethvert  kald.  De  er  Herren  Jesu 
Kristi  sande  disciple. 

Det  er  ham,  Jesus  Kristus,  som  er 
overhoved  for  denne  kirke,  som  bærer 
hans  hellige  navn.  Han  våger  over  den. 


Han  leder  den.  Stående  ved  Faderens  højre  side  leder 
han  dette  værk.  Forenet  som  hans  apostle,  bemyndiget 
og  befuldmægtiget  af  ham  til  at  gøre 
det,  aflægger  vi  vores  vidnesbyrd  om,  at 
han  lever,  og  at  han  vil  komme  igen  og 
fordre  sit  rige  og  regere  som  Kongernes 
Konge  og  Herrernes  Herre.  Dette  er  vi 
sikre  på  og  aflægger  et  apostolsk  vidnes- 
byrd i  hans  hellige  navn,  ja  i  Jesu  Kristi 
navn.  Amen.  □ 

lille  Liahona 


TIL  BØRNENE  I  JESU  KRISTI  KIRKE  AF  SIDSTE  DAGES  HELLIGE   ■  APRIL  2001 

EN  HISTORIE,  SOM  DU  KAN  FORTÆLLE 


(Hab  3:13). 

PROFETEN  ESAJAS  FORUDSIGER  KRISTI  FØDSEL,  AF  HARRY  ANDERSON;  KRISTUS  /  TEMPLET,  AF  HEINRICH  HOFMANN;  JOHANNES  DØBER  JESUS  OG  BJERGPRÆDIKENEN,  AF  HARRY  ANDERSON; 

JESUS  KRISTUS,  AF  WARNER  SALLMAN;  KRISTUS  HELBREDER  DEN  SYGE  VED  BETESDA  DAM,  AF  CARL  BLOCH  (BETESDA  DANSK  INDRE  MISSION  I  KØBENHAVN);  KRISTI  INDTOG  I  TRIUMF,  AF  HARRY  ANDERSON; 

DEN  SIDSTE  NADVER,  AF  CARL  BLOCH  (GENGIVET  MED  TILLADELSE  FRA  NATIONALHISTORISK  MUSEUM  PÅ  FREDERIKSBORG  I  HILLERØD);  KRISTUS  I  GETSEM4NE  HAVE,  KORSFÆSTELSEN, 

OPSTANDELSEN  OG  HIMMELFARTEN,  AF  HARRY  ANDERSON 

Lyt  til  profetens  røst 


Diane  S.  Nichols 


»Hvad  jeg,  Herren,  har  talt,  har  jeg  talt ...  enten  ved 
min  egen  røst  eller  mine  tjeneres,  thi  det  er  det 
samme«  (L&P  1 :38). 

Hvis  Jesus  Kristus  kom  for  at  tale  med  dig, 
ville  du  så  give  dig  tid  til  at  lytte?  Hvert  år  i 
april  og  oktober  taler  profeten  og  andre 
generalautoriteter  til  os  ved  generalkonferencen.  De 
siger  det,  som  Frelseren  ville  have  sagt,  hvis  han  var  her. 
Deres  ord  kan  vejlede  os  i  livet. 

I  Mormons  Bog  læser  vi  om  kong  Benjamin,  en 
profet.  Da  han  blev  gammel,  ville  han  belære  sit  folk 
om  Frelseren  en  sidste  gang.  Han  lod  et  højt  tårn  bygge 
nær  ved  templet,  så  han  kunne  høres  af  hele  folket. 

Folket  slog  deres  telte  op  rundt  omkring  templet  og 
var  parat,  da  kong  Benjamin  talte.  Men  der  var  så 
mange  mennesker,  at  ikke  alle  kunne  høre  ham.  Derfor 
lod  han  sine  ord  nedskrive  og  bringe  ud  til  folket. 

Da  han  var  færdig  med  at  tale,  ønskede  folket  at 
påtage  sig  Jesu  Kristi  navn  og  holde  hans  bud.  De 
indgik  en  pagt  om  altid  at  erindre  Jesus.  Folket  gjorde 
det,  som  Herren,  gennem  deres  profet,  havde  bedt  dem 
om  at  gøre  (se  Mosiah  1-6). 

Sidste  oktober  talte  vores  profet,  præsident  Gordon 
B.  Hinckley,  til  os,  og  han  taler  til  os  igen  her  i  april. 
Ligesom  kong  Benjamin  taler  han  til  os  på  Frelserens 
vegne.  Han  har  ikke  brug  for  et  højt  tårn.  Han  taler  til 
os  fra  det  nye  Konferencecenter  i  Salt  Lake  City. 

Ikke  alle  kan  komme  til  Konferencecentret  for  at 
høre  præsident  Hinckley  tale.  Så  hans  ord  sendes  ud 
via  fjernsyn,  satellit,  radio,  computer,  videobånd  og 
Kirkens  tidsskrifter  til  mennesker  over  hele  verden. 
Det  er  vigtigt  at  lytte  til  hans  ord,  ligesom  vi  ville  lytte 
til  Jesus  Kristus.  Frelseren  taler  til  os  gennem  præsident 
Hinckley! 


Instruktioner 

1.  Lim  side  5  på  tykt  papir. 

2.  Klip  de  to  dele  ud,  og  klip  ruden  i  del  1  ud. 

3.  Skriv  fire  ting,  som  vores  profet  beder  os  om  at  gøre. 
Skriv  fire  ting,  som  du  vil  gøre  for  at  følge  profetens  råd. 

4.  Farvelæg  tegningerne  af  børn,  der  gør  det,  som 
profeten  har  bedt  os  om. 

5.  Lav  to  rør  ved  at  lime  del  l's  ender  sammen  og 
derefter  del  2's  ender  sammen  (se  illustrationen). 

6.  Anbring  del  2  inde  i  del  1  og  drej  den,  indtil  der 
dukker  et  billede  op.  Hver  dag  skal  du  dreje  på  bille- 
derne og  huske  på,  hvad  du  vil  gøre  for  at  følge  profeten. 

Forslag  til  fællestid 

I .  Fastgør  udtalelser  fra  generalkonferencetaler  eller  fra 
»Særlige  vidner  om  Kristus«  (se  Liahona,  april  2001,  s.  2-24)  på 
en  snor,  hvor  der  står  FØDSEL  på  en  mærkat  i  den  ene  ende  og 
EVIGT  LIV  på  en  mærkat  i  den  anden  ende.  Forklar,  at  når  vi 
kommer  til  jorden,  kan  vi  ikke  huske  vor  himmelske  Faders  plan 
med  os.  Vi  er  nødt  til  at  lære  om  den  plan  fra  skrifterne  og  vore 
levende  profeter.  Giv  et  barn  bind  for  øjnene  som  symbol  på,  at 
barnet  har  glemt  forudtilværelsen,  og  lad  vedkommende  bevæge  sig 
frem  langs  snoren  fra  FØDSEL  til  en  udtalelse.  Fjern  bindet  og  lad 
barnet  læse  udtalelsen  og  fortælle,  hvordan  han  eller  hun  kan 
anvende  den.  Fortsæt  indtil  alle  budskaber  er  blevet  læst.  Syng 
»Hav  tak  for  profeten,  du  sendte«  (Salmer  og  sange,  nr.  13). 

2.  For  at  hjælpe  børnene  til  at  forstå,  hvordan  vi  udvikler  os, 
linje  på  linje,  kan  du  tegne  en  plakat  med  en  stige  uden  trin.  Lad 
børnene  vælge  trinene  fra  en  æske.  På  hvert  trin  skriver  du  noget, 
som  profeterne  har  rådet  os  til  at  gøre.  Forklar,  at  det  er  umuligt  at 
klatre  op  ad  stigen,  hvis  der  kun  er  et  eller  to  trin,  men  hvis  alle 
trinene  er  der,  kan  vi  klatre  op  til  toppen  og  opnå  den  lykke,  som 
vor  himmelske  Fader  har  til  alle  dem,  der  følger  profetens  råd. 
Fremhæv  emnerne  på  hvert  trin  ved  at  synge  en  sang  eller  salme 
om  dem.  □ 

NYE  VENNER 


NORBERTO 

HARIJAONA 

FRA  ANTANANARIVO  PÅ  MADAGASKAR 


Anita  F.  Bott 


Solen  står  tidligt  op  i  byen  Antananarivo.  Når 
Norberto  på  ti  og  hans  brødre  Tahiry  på  ni  og 
Tahina  på  tolv  går  den  halve  kilometer  hen  til 
skolen,  er  gaderne  fyldt  med  biler  og  mennesker.  Skolen 
begynder  præcis  kl.  8. 

»Jeg  holder  af  at  mødes  med  mine  venner  i  skolen,« 
siger  Norberto.  Han  har  masser  af  muligheder  for  at 
fortælle  andre  om  evangeliet,  fordi  han  er  en  af  blot  få 
medlemmer  i  skolen.  Han  kan  godt  lide  at  være  et 
godt  eksempel  for  de  andre  børn  ved  at  efterleve  Jesu 
lærdomme.  »Jeg  siger  til  mine  venner,  at  de  ikke  skal 
slås,  og  jeg  slår  aldrig  andre,«  forklarer  han. 

Norberto  og  hans  klassekammerater  har  minde- 
bøger, som  deres  venner  kan  skrive  i.  For  nylig 
skrev  Norberto  et  brev  til  sin  ven  Herys 
mindebog.  Han  fortalte  Hery,  at  Gud  elsker 
ham,  og  at  han  ikke  skulle  gøre  noget 
dårligt,  fordi  det  gør  en  ked  af  det. 
Norberto  skrev  brevet  omhyggeligt  på 
fransk  og  lod  sine  forældre  rette  det. 
Norberto  taler  fransk  i  skolen  og 
malagassisk  derhjemme.  (Det  er 
de  to  officielle  sprog  på 
Madagaskar,  og  mange 

mennesker  taler  begge  sprog) .  Hans  yndlingsfag 
i  skolen  er  matematik,  men  han  kan  også 
godt  lide  engelsk. 

Når  han  kommer  hjem  fra  skole,  kan 
han  godt  lide  at  spille  basketball  i  i 

baghaven  med  sine  brødre  og  venner 
fra  kvarteret.  Og  han  elsker  at  cykle  på 
den  cykel,  som  han  deler  med  sine  brødre. 
Nogle  gange  cykler  han  alene,  andre  gange  cykler  alle 
tre  brødre  på  én  gang!  Han  holder  også  af  at  lave  biler, 
som  han  kan  trække  i  en  snor.  Han  har  også  pligter, 
såsom  at  lave  lektier,  rede  sin  seng  og  nogle  gange  købe 
brød  til  familien. 

Norberto  tilbringer  meget  tid  sammen  med  sin 
familie.  De  ser  ofte  videofilm  sammen  eller  går  en  tur  til 
markedet.  De  spiser  alle  deres  måltider  sammen,  fordi 
drengene  kommer  hjem  fra  skole  for  at  spise  frokost. 
Norbertos  yndlingsfrokost  er  svinekoteletter,  og  hans 
yndlingsmiddagsmad  er  spejlæg. 

Familieaften  betyder  noget  særligt  for  ham.  Han 
elsker  at  studere  skrifterne,  synge  og  bede  sammen  med 
sin  familie.  Han  elsker  at  lege  de  lege,  som  findes  i  Le 
Liahona  (fransk) .  Han  kan  også  godt  lide,  når  han  bliver 
bedt  om  at  bede  familiebøn. 


2: 

LILLE       LIAHONA 


Om  aften  beder  Norberto 
sin  aftenbøn  og  kravler  op  i 
den  køjeseng,  som  han  og  en  af  hans 
brødre  deler.  Så  synger  drengene  sange  sammen.  De 
holder  mest  af  at  synge  primarysange.  »Jeg  elsker  Kirken 
på  grund  af  Primary,«  siger  Norberto. 

Norberto  glæder  sig  til  at  komme  i  kirke  hver 
søndag.  Han  kan  lide  at  studere  skrifterne  og  lege  i 
Primary.  I  hans  klasse  hører  de  om  Joseph  Smith  og 
læser  fra  skriften  om  Job.  »Jeg  kan  godt  lide  at  læse  om 
Job,  for  det  minder  os  om,  at  folk  bliver  prøvet  i  dette 
liv,«  siger  han. 

Norberto  og  hans  familie  er  blevet  prøvet.  Engang  fik 
Norberto  malaria  og  rystede  over  hele  kroppen.  Hans 
forældre  havde  ingen  medicin  til  ham.  Hans  far  gav 
ham  en  præstedømmevelsignelse,  og  så  kunne  Norberto 
endelig  sove  hele  natten.  Når  han  nu  er  syg  eller  har  en 
vigtig  prøve  i  skolen,  beder  han  om  en  fars  velsignelse. 

Norberto  siger,  at  Kirken  har  givet  ham  mange  velsig- 
nelser. Den  største  velsignelser  er,  at  han  og  hans  familie 
blev  beseglet  i  templet  den  5.  januar  1997.  En  særlig 
kirkefond  betalte,  sådan  at  hans  forældre  kunne  rejse  til 
templet  i  Johannesburg  i  Sydafrika.  Men  hans  forældre 
måtte  sælge  det  hus,  de  boede  i,  for  at  betale  for 
børnenes  rejse. 

Norberto  og  hans  familie  blev  ført  ind  i  Kirken  af  en 
onkel,  som  de  kalder  »Ton  Ton«.  Ton  Ton  forærede  deres 
familie  et  abonnement  på  Kirkens  franske  tidsskrift  i 
1985.  Så  da  han  besøgte  familien  i  1991,  havde  de  alle- 
rede en  idé  om,  hvad  Kirken  stod  for.  Ton  Ton  sagde:  »Nu 
er  Kirken  kommet  til  Madagaskar.  Lad  os  finde  den.« 

De  fandt  frem  til  kirkebygningen,  men  den  første 
gang  familien  besøgte  den,  kunne  Norbertos  far,  Elie, 
ikke  være  med.  Han  havde  stadig  ansvaret  for  en  gruppe 
unge  mænd  i  et  andet  trossamfund.  Norbertos  mor, 
Esther,  kom  hjem  fra  det  første  møde  og  fortalte  sin 
mand:  »Vi  har  fundet  den  rigtige  kirke.«  Den  næste  uge 
tog  Elie  med  dem,  og  hele  familien  tog  imod  evangeliet. 


Den  gang  var  Norberto  en  lille  baby.  Han  blev  døbt,  da 
han  blev  otte  år,  selv  om  han  var  bange  for  at  komme 
ned  under  vandet. 

Norbertos  far  og  mor  siger,  at  han  er  en  meget 
gavmild  dreng.  »Norberto  har  nogle  venner,  som  bor 
her  i  nærheden,  og  som  er  meget,  meget  fattige,« 
forklarer  hans  mor.  »Nogle  af  hans  venner  har  ikke 
nogle  sko.  Norberto  spørger  mig  altid,  om  vi  kan  give 
dem  nogle  af  vore  ting.  Han  siger,  at  vi  har  nok.  Han  vil 
altid  dele  sin  mad  og  sit  tøj  med  dem.  Sådan  er  han. 
Han  er  meget  gavmild.« 

Mange  af  medlemmerne  i  Antananarivo  deler 
Norbertos  tro  og  styrke.  Kirken  vokser  hurtigt  på 
Madagaskar.  Det  varer  nok  ikke  længe,  før  grenene 
bliver  til  ward,  og  distriktet  til  en  stav. 

Norberto  har  båret  sit  vidnesbyrd  i  Primary.  »Jeg  ved, 
at  Kirken  er  sand,«  siger  han.  »Jeg  har  et  vidnesbyrd  om 
profeten  Joseph  Smith.  Jeg  ved,  at  han  oversatte 
Mormons  Bog.« 

Norberto  vil  gerne  opfordre  alle  børn  i  Primary  til  at 
vælge  det  rette.  Sådan  kan  de  finde  sand  lykke  -  den 
samme  lykke,  som  Norberto  skænker  til  alle,  som 
kender  ham.  □ 

Øverst:  Norberto  kan  lide  at  synge  med  sin  bror. 
Herover:  Familiebøn  er  en  vigtig  del  af  familien 
Harijaonas  hverdag. 

Tekst:  Joan  D.  Campbell,  f.  1929.  ©  1969  IRI 

Musik:  Hal  K.  Campbell,  f.  1927.  ©  1969  IRI.  Arr.  ©  2001  IRI 

Denne  sang  kan  kopieres  til  lejlighedsvis,  ikke-kommercielt  brug  i  kirke  og  hjem. 

DEN  FØRSTE  ÅBENBARING,  AF  GARY  L.  KAPP 


Joseph  Smith  -  Historie  1:14,  17 


HISTORIER  FRA  DET  NYE  TESTAMENTE 


JESUS 
UDVÆLGER 
SINE  APOSTLE 


En  dag  underviste  Jesus  folk  fra  en  båd  ved 
Galilæasøens  bred.  Båden  tilhørte  en  mand  ved  navn 
Peter.  Peter  og  hans  venner  havde  fisket  hele  natten 

uden  at  fange  nogle  fisk. 

Luk  5:1-5 


Da  Jesus  havde  undervist  folk,  sagde  han  til  Peter,  at  han  skulle  sejle  ud  på  dybt  vand.  Og  der  sagde  han,  at  Peter  og 

hans  venner  skulle  kaste  deres  net  i  vandet,  og  det  gjorde  de. 

Luk  5:4-5 

De  fik  så  mange  fisk  i  nettene,  at  nettene  begyndte  at 
sprække. 

Luk  5:5-6 


Peter  råbte  til  nogle  venner  i  en  anden  båd,  at  de 
skulle  komme  og  hjælpe.  Begge  både  blev  fulde  af  fisk. 

Luk  5:7 


Peter  og  hans  venner  var  forbløffede.  De  vidste,  at  det 
var  Jesus  Kristus,  der  havde  fået  det  til  at  ske. 

Luk  5:8-9 


Peter  knælede  ved  Frelserens  fødder  og  sagde,  at  han 
var  en  synder,  og  at  han  ikke  var  værdig  til  at  være  i 
nærheden  af  Jesus.  Jesus  sagde,  at  Peter  ikke  skulle 
være  bange. 

Luk  5:8- 10 

To  af  Peters  venner,  Jakob  og  Johannes,  var  brødre.  Jesus  sagde,  at  de  alle  skulle  følge  med  ham.  De  tre  mænd 
forlod  alt,  hvad  de  ejede,  og  fulgte  med  Jesus.  Frelseren  bad  også  andre  mænd  om  at  følge  sig  og  blive 
»menneskefiskere«. 

Matt  4:18-22,  9:9;  Luk  5:10-11;  Joh  1:35-51 

Han  havde  brug  for  tolv  apostle  til  at  lede  sin  kirke.  Frelseren  ville  vælge  de  rette  mænd,  så  derfor  bad  han  hele 
natten.  Den  næste  morgen  udpegede  og  ordinerede  han  12  mænd  og  gav  dem  præstedømmet  og  apostel- 
myndigheden. 

Luk  6:12-16;  Joh  15:16 


Apostlene  rejste  rundt  til  mange  byer  og  forkyndte  evangeliet  og  helbredte  folk.  Bagefter  vendte  de  tilbage  for  at 
fortælle  Jesus,  hvad  de  havde  gjort. 

Mark  6:30;  Luk  9:1-6,  10 

TALEN 


T.  S.  Hettinger 

ILLUSTRERET  AF  DICK  BROWN 


å  er  det  tid  at  stå  op,«  kaldte  mor  muntert. 
Jeg  vendte  mig  om  på  den  anden  side  og 
lod,  som  om  jeg  ikke  hørte  hende.  Sådan  gør 
jeg,  når  jeg  ikke  har  lyst  til  at  stå  op. 

Mor  gav  ikke  op.  »Der  er  morgenmad  om  et  øjeblik,« 
råbte  hun.  »De,  der  vil  have  noget  at  spise,  må  hellere 
skynde  sig.« 

Det  fik  sat  skub  i  min  bror.  »Kom  nu,«  sagde  David 
og  rystede  min  seng. 

»Jeg  er  ikke  sulten,«  mumlede  jeg. 

»Det  må  du  selv  om.«  Han  skyndte  sig  ud  i  køkkenet. 

Det  var  sandt.  Jeg  var  ikke  sulten.  Faktisk  havde  jeg 
ret  ondt  i  maven.  Måske  skulle  jeg  sige  til  mor,  at  jeg  er  syg, 
tænkte  jeg.  Ja,  selvfølgelig.  Jeg  er  syg  og  må  blive  hjemme. 

Lidt  senere  fik  jeg  chancen. 

»David  siger,  at  du  ikke  er  sulten.«  Mor  satte  sig  på 
min  sengekant.  »Har  du  det  dårligt?«  Hun  lagde 
hånden  på  min  pande.  »Du  er  ikke  varm.« 

»Jeg  er  ikke  syg,«  svarede  jeg  ærligt,  »men  jeg  har  det 
ikke  så  godt.« 

Til  at  begynde  med  så  mor  forbavset  ud,  men  så 
forstod  hun  det.  »Er  du  nervøs  for 
din  tale?« 

»Jeg  er  ikke  bare  nervøs,« 
sagde  jeg.  »Jeg  var  nervøs  i  aftes, 
da  jeg  gik  i  seng.  Så  drømte  jeg,  at 
da  jeg  skulle  holde  min  tale, 
kunne  jeg  ikke  finde  mine  notater,  og 
jeg  kunne  ikke  huske  noget.  Det 
var  uhyggeligt!« 

Mor  rystede  på  hovedet. 
»Jeg  er  ked  af,  at  du  havde 
mareridt,  men  det  var  jo  bare 
en  drøm.  Det  skal  nok  gå 
godt.« 


»Kan  vi  ikke  sige,  at  jeg  er  syg?«  spurgte  jeg.  Men  jeg 
vidste,  at  mor  aldrig  ville  gå  med  til  det. 

»Kom  ud  og  få  lidt  morgenmad,«  sagde  hun  og  trak 
dynen  af  mig.  »Så  får  du  det  bedre.« 

Jeg  vidste,  at  det  eneste,  der  kunne  få  mig  til  at  føle 
mig  bedre  tilpas,  var  at  sige  til  primarypræsidentinden, 
at  jeg  var  for  syg  til  at  holde  tale.  Maria  Louise  kunne 
holde  to  taler.  Hun  holder  hele  tiden  tale.  Hun  kan 
endda  lide  at  holde  tale.  Jeg  skulle  til  at  sige  noget,  men 
mor  gav  mig  et  »så-stopper-vi«-blik. 

»Godmorgen,«  sagde  far  muntert,  da  jeg  dumpede 
ned  på  min  stol. 

»Mor'n,«  gryntede  jeg.  Jeg  kunne  ikke  få  mig  selv  til 
at  kalde  det  en  god  morgen. 
Far  så  spørgende  på  mig. 

»Jesper  er  bekymret  for  sin  tale,«  forklarede  mor. 
»Nå,  sådan,«  sagde  far.  »Er  der  noget,  jeg  kan  gøre 
for  at  hjælpe  dig?  Jeg  vil  gerne  lytte  til  den,  hvis  du  vil 
øve  dig,  inden  vi  skal  i  kirke.« 

Jeg  rystede  på  hovedet.  Det  ville  ikke  gavne  noget  at 
øve  talen  foran  far.  Jeg  spiste  en  lille  smule,  inden  jeg 
spurgte,  om  jeg  måtte  rejse  mig. 

»Vi  er  rigtig  stolte  af  dig,  skal  du  vide,« 
sagde  mor,  mens  jeg  skyllede  min 
tallerken  af.  »Jeg  havde  aldrig  troet, 
at  du  skulle  blive  den  første  i  fami- 
lien, som  skulle  tale  i  kirken.« 
»Jeg  er  sikker  på,  at  vi  alle  får 
mulighed  for  det  engang,« 
sagde  far  med  et  smil. 

»Hvad  skal  det  sige?« 
spurgte  David  nervøst. 
»Sidste  dages  hellige 
taler  jo  tit  i  kirken,«  svarede 
*^p)  far-  »Vi  har  ikke  en  præst, 


som  holder  prædiken  hver  uge,  sådan  som  vi  var  vant 
til.  I  stedet  skiftes  medlemmerne  til  at  holde  tale.« 

David  rystede  på  hovedet.  »Jeg  vil  ikke  holde  tale.« 
Han  så  på  mig.  »Hvem  sagde,  at  du  skulle  holde  tale?« 

»Ikke  nogen.  Min  lærer  spurgte  klassen,  hvem  der  ville 
holde  tale.  To  af  os  rakte  hånden  i  vejret,«  forklarede  jeg. 

»Så  du  meldte  dig  frivilligt?«  David  var  rystet. 

Jeg  trak  på  skuldrene.  »Dengang  virkede  det  som  en 
meget  god  idé.  Nu  ville  jeg  ønske,  at  jeg  havde  holdt 
mund.« 

Mor  klappede  mig  på  skulderen.  »Du  skal  nok  klare 
det  fint.  Tag  nu  dit  kirke  tøj  på.« 

Kort  efter  skyndte  jeg  mig  ud  for  at  finde  far.  »Far,  vil 
du  binde  mit  slips?  Jeg  har  prøvet  tre  gange  nu,  og  jeg 
kan  stadig  ikke  finde  ud  af  det.« 

»Det  vil  jeg  da  gerne.«  Han  lagde  mit  slips  om  sin 
hals  og  bandt  en  perfekt  slipseknude.  Mit  slips  så  sjovt 


ud  på  ham.  Det  var  alt  for  kort.  Han  trak  slipset 

op  over  sit  hoved  og  lagde  det  ned  over  mit. 

»Tak,«  sagde  jeg.  Jeg  hev  min  tale  op  af  brystlommen 
og  begyndte  at  læse  den  for  tusinde  gang. 

Ved  nadvermødet  sad  jeg  stille  og  gennemgik  min 
tale  igen  og  igen.  Først  da  jeg  opdagede,  at  Maria  Louise 
kiggede  på  mig,  lagde  jeg  den  tilbage  i  lommen. 

Da  jeg  nåede  op  til  primarylokalet,  gik  jeg  hen  til  de 
stole,  som  stod  forrest  i  lokalet.  Undervejs  standsede  jeg 
ved  talerstolen  for  at  sikre  mig,  at  jeg  var  høj  nok  til  at 
kigge  hen  over  den,  uden  at  skulle  stå  på  den  skammel, 
som  de  små  børn  brugte. 

Da  jeg  kiggede  ned  fra  talerstolen,  fik  jeg  øje  på  min 
far  og  mor  bagest  i  lokalet.  Jeg  havde  ikke  bedt  dem  om 
at  komme,  men  det  overraskede  mig  ikke  at  se  dem. 
Det,  der  overraskede  mig,  var  at  se,  at  David  også  sad 
der.  Han  gik  glip  af  Søndagsskolen  for  at  høre  mig  tale! 
Jeg  var  ikke  rigtig  sikker  på,  om  det  glædede  mig  eller  ej. 

Maria  Louise  satte  sig  ved  siden  af  mig.  »Er  du 
nervøs?«  spurgte  hun. 

Jeg  prøvede  at  virke  rolig.  »Er  du?«  spurgte  jeg. 

Hun  nikkede.  »Jeg  har  holdt  mange  taler,  men  jeg  er 
altid  nervøs.«  Hun  strakte  hænderne  frem,  så  jeg  kunne 
se,  hvordan  de  rystede. 

»Hvorfor  meldte  du  dig  så?«  spurgte  jeg. 

Maria  Louise  trak  på  skuldrene.  »Jeg  synes,  at  det  er 
godt  at  tale  i  kirken.  Jeg  synes,  at  det  er  vigtigt  at 
fortælle  folk,  hvad  man  tror  på.  Gør  du  ikke  det?« 

»Jo,  sikkert,«  sagde  jeg.  »Jeg  har  aldrig  holdt  tale  før.« 

Maria  Louise  så  chokeret  ud.  »Er  det  rigtigt?« 

»I  min  gamle  kirke  var  det  altid  præsten,  der  prædi- 
kede,« forklarede  jeg. 

»Det  er  ikke  så  slemt,  når  man  først  er  kommet  i 
gang,«  sagde  Maria  Louise  med  et  smil. 

Primary  begyndte,  så  vi  holdt  op  med  at  tale 
sammen.  Jeg  følte  mig  forbavsende  rolig.  På  en  eller 
anden  måde  fik  det  mig  til  at  føle  mig  bedre  tilpas  at 
vide,  at  Maria  Louise  også  var  nervøs,  når  hun 
holdt  tale. 

Efter  åbningssangen  og  bønnen  bekendtgjorde 
primarypræsidentinden,  at  Maria  Louise  og  jeg 
skulle  holde  tale.  Det  var  Maria  Louises  tur 
først.  Jeg  havde  svært  ved  at  lytte  til 
hendes  tale,  fordi  jeg  hele 


si 


tiden  gennemgik  min  egen  tale  i  tankerne.  Jeg  fik  et 
chok,  da  jeg  hørte  hende  sige  »Amen«. 

»Held  og  lykke,«  hviskede  hun,  da  jeg  gik  forbi 
hende  på  vej  til  talerstolen. 

Jeg  hev  min  tale  op  af  lommen  og  begyndte. 
»Det  er  første  gang,  jeg  holder  tale  i  kirken,« 
begyndte  jeg.  »Faktisk  er  det  første  gang  nogen  fra 
min  familie  har  talt  i  kirken.«  Jeg  så  hen  på  min 
familie.  De  smilede  alle  sammen  til  mig. 

Jeg  fortsatte  med  at  fortælle,  hvordan  mit  liv 
havde  ændret  sig,  efter  at  vi  var  blevet  døbt.  Jeg 
talte  om  at  læse  i  Mormons  Bog.  Jeg  fortalte  om, 
hvordan  missionærerne  havde  undervist  min  familie. 
Så  fortalte  jeg  om,  hvordan  jeg  havde  lært  at  bede, 
om  hvor  glad  jeg  var,  da  jeg  fandt  ud  af,  at  vor 
himmelske  Fader  gerne  vil  have,  at  vi  beder,  og  om  at 
jeg  vidste,  at  han  lytter  til  og  besvarer  vore  bønner. 

Jeg  var  næsten  færdig,  da  jeg  opdagede,  at  jeg  stadig 
stod  med  min  skrevne  tale  krammet  i  hånden.  Jeg 
havde  slet  ikke  haft  brug  for  den!  Jeg  takkede  mine 
forældre  og  David  for,  at  de  var  blevet  medlemmer  af 
Kirken  sammen  med  mig,  og  jeg  sagde,  at  jeg  elskede 
dem.  Det  stod  ikke  engang  i  min  tale.  Så  sluttede  jeg 
min  tale  med:  »I  Jesu  Kristi  navn.  Amen.« 

Da  jeg  satte  mig  ned,  følte  jeg  mig  glad  og  lettet. 
»Du  klarede  det  flot!«  hviskede  Maria  Louise. 
»Tak,«  sagde  jeg  og  rødmede  lidt. 
Jeg  så  hen  på  min  familie.  David  og  far  smilede.  Mor 
havde  tårer  løbende  ned  ad  kinderne.  Jeg 
kunne  se,  at  det  var  glædestårer. 

Da  vi  begyndte  på  sangøvelsen,  så  jeg, 
at  min  familie  stille  smuttede  ud  af 
bagdøren  og  gik  til  deres  klasser.  Da 
besluttede  jeg,  at  næste  gang  det  blev  min 
- •;   klasses  tur  til  at  holde  tale,  så 
Ile  jeg  melde  mig  frivilligt 
gen.  □ 

AT  ØGE  VORES  TRO  PA  JESUS  KRISTUS 


o 

o 


Ældste  Stephen  D.  Nadauld 
fortalte,  mens  han  funge- 
rede som  medlem  af  De 
Halvfjerds,  om  følgende  oplevelse: 
»En  stavspræsident  og  jeg  benyttede 
lejligheden  til  at  besøge  en  ung 
kvinde  ...  Hendes  mand  var  blevet 
dræbt  ved  en  bilulykke.  Hun  boede  i 
en  beskeden  lejlighed  sammen  med 
sine  to  små  børn.  Jeg  tror,  at  vi 
ventede,  at  hun  ville  være  oprevet 
og  modløs  ...  Men  hun  var  tvært- 
imod ved  godt  mod.  Hun  var  rolig. 
Hun  var  meget  venlig.  Hun  takkede 
os,  fordi  vi  var  kommet,  og  så  sagde 
hun  ...  >Brødre,  I  skal  vide,  at  jeg 
tror  på  forløsningsplanen.  Jeg  er  min 
Frelser  taknemlig  for  løftet  om  en 
opstandelse  i  herlighed  sammen  med 
min  mand.  Jeg  er  taknemlig  for 
hans  forløsende  offer.  <  Så  lagde 
hun  armene  om  sine  børn  og 
sagde:  >Vores  tro  på  Jesus  Kristus 
hjælper  os  igennem  dette <«  (»Tro  og 
gode  gerninger,«  Stjernen,  juli  1992, 
s.  78-79). 

Denne  søsters  ydmyge  udtalelse 
viser,  hvordan  tro  på  Frelseren  kan 
erstatte  frygt  og  tvivl  med  håb  og  mod. 

TRO  ER  NØDVENDIG 

I  vore  dages  usikre  verden  ved 
vi    måske    ikke,    hvad 
morgendagen   bringer, 
men  tro  på  Jesus  Kristus 
kan  give  os  åndelig  fred, 


selv  når  vi  står  over  for  katastrofer  og 
hjertesorger.  Som  præsident  Ezra  Taft 
Benson  (1899-1994)  sagde,  mens  han 
var  præsident  for  De  Tolv  Apostles 
Kvorum:  »Tro  på  [Jesus  Kristus] 
betyder  at  tro  på,  at  selv  om  vi  ikke 
forstår  alt,  så  forstår  han«  (»Jesus 
Kristus:  Vores  Frelser  og  Forløser«, 
Den  danske  Stjerne,  april  1984,  s.  11). 
Tro  på  Herren  Jesus  Kristus  er 
evangeliets  første  grundsætning  (se 
4.  trosartikel).  Ved  at  udøve  tro 
opnår  vi  styrke  til  at  se  vanskelighe- 
derne i  øjnene  og  overvinde  fristelser. 
Når  vi  fokuserer  vores  tro  på  ham, 
omvender  os  og  er  lydige,  tilgiver  han 
os  vore  synder  og  hjælper  os  med  at 
vende  tilbage  til  ham.  »Dersom  I  har 
tro  på  mig,«  har  han  lovet,  »skal  I 
have  magt  til  at  gøre  alt,  hvad  jeg 
anser  for  gavnligt«  (Moroni  7:33). 

AT  PLEJE  VORES  TRO 

Vi  studerer  og  opøver  de  færdig- 
heder, som  vi  har  brug  for  til  jordiske 
gøremål.  Og  sådan  opøver  vi  også 
vores  tro.  »Troen  kommer  altså  af  det, 
der  høres,  og  det,  der  høres,  kommer 


i  kraft  af  Kristi  ord,«  forklarer 
apostlen  Paulus  (Rom  10:17).  Ældste 
Henry  B.  Eyring  fra  De  Tolv  Apostles 
Kvorum  bemærker,  at  »blot  det  at 
høre  lærdommenes  ord  kan  plante 
troens  sædekorn  i  hjertet.  Og  selv  det 
mindste  sædekorn  af  tro  på  Jesus 
Kristus  indbyder  Helligånden  til  at 
komme«  (»Styrken  ved  at  undervise  i 
lærdommene«,  Liahona,  juli  1999, 
s.  86). 

Når  troens  sædekorn  er  blevet  sået 
i  vores  hjerte,  skal  det  plejes.  Vores  tro 
på  Jesus  Kristus  plejes  ved  at  vi 
studerer,  gransker  og  overvejer  skrif- 
terne; faster  og  beder;  tager  del  i 
hellige  ordinancer;  holder  vore  pagter; 
tjener  Herren  og  andre;  opretholder 
vore  kirkeledere;  og  adlyder  budene. 

Når  vores  tro  på  Jesus  Kristus 
bliver  stærkere,  lærer  vi  at  vandre  i 
tro  på  ham.  »At  have  tro  på  Kristus,« 
siger  søster  Sheri  L.  Dew,  der  er 
andenrådgiver  i  Hjælpeforeningens 
hovedpræsidentskab,  »er  at  have 
tillid  til  ham,  følge  ham  og  være 
afhængig  af  ham.  Og  det  er  at  være 
velsignet  med  fred  i  samvittig- 
^^^^  heden  og  i  sindet,  som 
H  apostlen  Paulus  talte 
'  om,  da  han  sagde:  >Alt 
formår  jeg  i  ham,  der 
giver  mig  kraft  <  (Fil 
!■«.  4:13)«  (»Voreseneste 
§  f  chance«,  Liahona,  juli 
''  1999,  s.  78).  □ 


SIDSTE  DAGES  HELLIGE  RØSTER 


Stol  på  hans  omsorg 


Vor  himmelske  Fader  har  bedt  om,  at  vi 
beder  ham  om  det,  vi  har  brug  for,  og 
han  har  lovet  at  besvare  vore  bønner. 
Men  hvordan  og  hvornår  vore  behov  opfyldes 
er  hans  afgørelse.  Vi  må  stole  på,  at  han 
kender  vore  behov  bedre  end  vi  selv,  og  han 
ved,  hvordan  han  bedst  opfylder  dem. 
Vi  er  jo  trods  alt  hans  børn.  W  Som 
ældste  George  Q.  Cannon  (1827 
1901)  fra  De  Tolv  Apostles 
Kvorum  forklarede:  »Vor  him- 
melske Fader  er  en  kærlig  og  rar 
og  godgørende  far  ...  Han  ved, 
hvordan  han  skal  lede  os,   og 


Velsignelser  uden  mål 

Gloria  O  lave 


« 


hvordan  han  skal  tilpasse  sine  velsignelser 
til  vore  ønsker  ...  han  kender  vores  forhold. 
Han  ved,  hvad  der  er  godt  for  os.  Hvis  vi 
trænger  til  en  gave  og  en  velsignelse,  ved  han, 
hvornår  han  skal  skænke  den  til  os«  (Gospel 
Truth:  Discourses  and  Writings  of  George  Q. 
Cannon,  red.  Jerreld  L.  Newquist, 
1974,  s.  102).  1f  Tro  på  vor 
himmelske  Fader  belønnes  altid  - 
selv  om  det,  som  de  følgende 
beretninger  illustrerer,  ikke 
altid  sker  øjeblikkeligt  eller  helt 
på  den  måde,  som  vi  havde 
regnet  med. 


M; 


it  hjerte  bankede  af  glæde  den 
_7.  november  1981,  da  jeg 
modtog  min  kaldelse  til  at  tjene  i 
Concepcion-missionen  i  Chile.  Da 
jeg  åbnede  det  brev,  gik  alt  i  stå,  og 
det  eneste,  jeg  kunne  tænke  på,  var 
min  mission. 

Jeg  havde  næsten  det  hele  parat. 
Igen  og  igen  gennemgik  jeg  listen 
over  det,  jeg  havde  brug  for.  Jeg  satte 
et  lille  hak  på  listen  for  hver  ting,  jeg 
lagde  i  kufferten.  Men  trods  min 
omhyggelige  planlægning  havde  jeg 
helt  glemt  noget  vigtigt. 

Først  to  timer  før  jeg  skulle  af 


sted,  kom  jeg  i  tanker  om,  at  jeg 
skulle  bruge  penge  til  at  rejse  fra  mit 
hjem  i  Quilpué  til  missionærskolen  i 
Santiago  i  Chile,  som  lå  to  timers 
kørsel  derfra.  Jeg  havde  allerede 
opbrugt  alle  mine  sparepenge  og  de 
midler,  som  mine  forældre  havde 
givet  mig. 

Min  biskop  var  ikke  hjemme,  da 
jeg  løb  hen  for  at  se,  om  han  kunne 
låne  mig  pengene.  Det  var  ikke  så 
meget,  jeg  havde  brug  for,  men  på  det 
tidspunkt  syntes  det  som  en  formue. 

I  fortvivlelse  knælede  jeg  inde 
på    mit    værelse    og    fortalte    min 


himmelske  Fader,  hvad  der  var  sket, 
selv  om  jeg  vidste,  at  han  allerede 
vidste  det.  Da  jeg  rejste  mig,  følte  jeg 
mig  overbevist  om,  at  han  ville 
hjælpe  mig  med  at  løse  mit  problem. 
Jeg  var  trofast  tiendebetaler,  og  jeg 
vidste,  at  Herren  ville  åbne  himlens 
vinduer  og  udøse  velsignelser  uden 
mål  over  mig  (se  Mal  3:10). 

Min  mor  råbte  til  mig,  at  jeg  skulle 

To  timer  før  jeg  skulle  af  sted,  blev 
jeg  klar  over,  at  jeg  skulle  bruge 
penge  til  at  komme  til  missio- 
nærskolen. Fortvivlet  knælede  jeg 
ned  og  fortalte  min  himmelske 
Fader,  hvad  der  var  galt. 

kigge  i  skabet  og  vælge  det  tøj  fra, 
som  jeg  ikke  ville  have  med,  og  det, 
som  min  søster  måtte  bruge.  Mens 
jeg  gennemgik  mit  tøj,  fandt  jeg  en 
lille  pung,  der  var  så  lille,  at  den 
kunne  ligge  i  min  hånd.  Jeg  kom  i 
tanke  om,  at  jeg  havde  fået  den  for 
mange  år  siden,  og  at  jeg  havde  gemt 
mine  første  sparepenge  i  den. 

Jeg  lukkede  den  op  og  -  sikke  en 
velsignelse!  Nydeligt  sammenfoldet 
lå  nogle  penge,  som  jeg  havde  lagt  i 
den  mange  år  tidligere.  Der  var  nok 
til  to  billetter  til  Santiago.  Jeg  invite- 
rede min  far,  som  ikke  er  medlem  af 
Kirken,  til  at  ledsage  mig  til  missio- 
nærskolen. 

Der  er  gået  mange  år  siden  da, 
men  jeg  kan  stadig  huske  det  svar  på 
min  bøn.  Det  har  hjulpet  mig  til  at 
huske  på,  hvor  stor  vor  himmelske 
Faders  magt  og  barmhjertighed  er. 
Gloria  Olave  er  medlem  af  Paterson  l . 
(spanske)  Gren,  Paterson  Distrikt  i 
New  Jersey. 

David  førte  an 

Sergio  Arroyo 

Da  jeg  var  missionær  i 
Antofagasta-missionen  i  Chile, 
underviste  min  kammerat  og  jeg  en 
ung  dame  og  hendes  bror,  som  var  otte 
år  gammel.  Da  vi  underviste  dem 
anden  gang,  havde  hendes  bror 
indbudt  sin  jævnaldrende  ven  David 
Marin  til  at  være  med.  David  var  en 
lille  dreng,  og  han  havde  endnu  ikke 
lært  at  læse.  Men  han  så  opmærksomt 


på  os,  lyttede  begejstret  og  bad  om  et 
eksemplar  af  Mormons  Bog.  Min 
makker  og  jeg  så  hinanden.  Da  David 
ikke  kunne  læse,  besluttede  vi  stilti- 
ende ikke  at  give  ham  Mormons  Bog. 

Senere  samme  dag  traf  vi  tilfældigt 
David  ude  på  gaden.  Han  spurgte: 
»Ældster,  hvornår  giver  I  mig  et 
eksemplar  af  Mormons  Bog?«  Da  vi 
stadig  ikke  mente,  at  han  ville  have 
nogen  gavn  af  bogen,  lod  vi  for  anden 
gang  chancen  gå  fra  os.  Han  var  jo 
trods  alt  kun  en  otte  års  knægt. 

Da  vi  for  tredje  gang  underviste 
den  unge  dame  og  hendes  bror,  var 
lille  David  der  igen.  Da  lektionen  var 
færdig,  spurgte  han  igen,  denne  gang 
en  smule  stødt:  »Og  hvor  er  så  min 
Mormons  Bog?« 

Jeg  så  på  ham  og  fik  en  helt 
speciel  følelse.  Smilende  forklarede 
jeg,  hvorfor  vi  ikke  havde  givet  ham 
en  bog,  idet  jeg  sagde:  »Du  kan  ikke 
læse  den,  David.«  Han  så  skuffet  ud. 
Men  i  det  øjeblik  dukkede  en  tanke 
op  i  mit  sind:  Hans  forældre  kan  læse 
den.  Så  jeg  fortsatte:  »Men  det  kan 
dine  forældre.  Lad  os  gå  hjem  til  dig 
og  tale  med  dem.« 

David  smilede,  hoppede  af  glæde 
og  tog  os  med  hjem.  Der  mødte  vi 
hans  far,  Don  Astemio,  hans  mor, 
Maria,  og  hans  søstre,  Macarena  og 
Valeska,  der  begge  var  1 1,  samt  hans 
et  år  gamle  lillebror. 

Familien  Marin  var  en  ydmyg  og 
kærlig  familie.  Faderen  havde  en 
gang  var  en  dygtig  sportsmand,  men 


Da  vi  traf  David  igen,  sagde  han: 
»Ældster,  hvornår  får  jeg  min 
Mormons  Bog?« 

han  havde  lidt  af  Parkinsons  sygdom 
i  syv  år.  Og  de  sidste  to  år  havde  han 
været  sengeliggende. 

Efter  at  være  blevet  undervist 
blev  David,  Macarena  og  Valeska 
døbt,  men  ikke  Don  Astemio  på 
grund  af  hans  sygdom.  Hans  hustru, 
Maria,  blev  heller  ikke  døbt. 

Vi  blev  ved  med  at  besøge  fami- 
lien, og  en  dag  sagde  Don  Astemio:  »I 
morgen  skal  jeg  døbes,«  og  han 
tilføjede,  »og  bagefter  bliver  jeg 
helbredt.«  Da  jeg  hørte  de  ord,  fyldtes 
jeg  med  stor  glæde,  men  jeg  blev  også 
lidt  bange.  Jeg  vidste,  at  hans  tro  var 
vokset,  men  hvad  ville  der  ske,  hvis 
han  ikke  kunne  gå,  efter  sin  dåb?  Jeg 
prøvede  at  forklare  ham,  at  hans  dåb 
ville  helbrede  ham  åndeligt  -  men  en 
fysisk  helberedelse  lå  helt  i  vor 
himmelske  Faders  hænder.  Trods  alt, 
hvad  min  kammerat  og  jeg  sagde, 
forblev  han  overbevist  om,  at  han 
ville  komme  til  at  gå  efter  sin  dåb. 

Den  aften  knælede  jeg  og  bad  af 
hele  mit  hjerte  vor  himmelske  Fader 
om,  at  hans  vilje  måtte  ske.  Da  jeg 
havde  bedt,  følte  jeg  en  særlig  fred. 

Næste  dag  rejste  Don  Astemio  sig 
med  stort  besvær.  Han  kunne  ikke 
tage  et  eneste  skridt  uden  støtte.  Da 
vi  kom  til  mødesalen,  skulle  vi  op  ad 
en  lang  trappe  til  første  sal.  Vi  blev 
alle  rørt  af  den  store  anstrengelse  og 

smerte,  som  Don  Astemio  måtte 
igennem  for  at  komme  op  ad 
trappen,  trin  for  trin.  Da  vi  endelig 
trådte  ind  i  bygningen,  så  medlem- 
merne overrasket  på  os. 

Da  Don  Astemio  kom  op  af 
vandet,  så  jeg,  at  han  havde  stor  tro, 
men  hans  legeme  var  det  samme. 
Han  kunne  ikke  stå  på  egen  hånd. 

Vi  efterlod  ham  i  hans  hjem  efter 
dåbsmødet.  Han  ville  ikke  i  seng, 
men  blev  roligt  siddende  i  en 
lænestol. 


Den  næste  dag  kiggede  vi  forbi  for 
at  besøge  ham.  Da  vi  nærmede  os 
hans  hjem,  kunne  vi  se  lille  David, 
der  legede  udenfor  med  en  bold  -  og 
der  var  Don  Astemio,  som  løb  og 
legede  med  sin  søn.  Jeg  kunne 
næppe  tro  mine  egne  øjne.  Jeg  fik 
tårer  i  øjnene,  og  i  hjertet  takkede 
jeg  vor  himmelske  Fader  for  hans 
store  kærlighed.  To  uger  senere  blev 
Maria  døbt. 

Skønt  Don  Astemios  helbredelse 
var  usædvanlig,  er  jeg  taknemlig  for, 


at  Herren  velsignede  denne  familie 
på  en  fantastisk  måde.  Hvis  min 
kammerat  og  jeg  havde  været  over- 
ladt til  vores  egen  forstand,  ville  vi 
være  blevet  ved  med  at  ignorere  lille 
David,  men  Herren  vidste  noget, 
som  vi  ikke  vidste.  Han  vidste,  at 
dette  barn  kunne  føre  til,  at  en  hel 
familie  blev  medlemmer  af  hans 
kirke  og  blev  hjulpet  på  måder,  som 
vi  ikke  kunne  have  forudset.  □ 
Sergio  Arroyo  er  medlem  af  Los  Presidentes 
Ward  i  Nuhoa  Stav  i  Santiago  i  Chile. 

En  profets 
råd  og  bøn  for 
ungdommen 


Præsident  Gordon  B.  Hinckley 


Jeg  tror,  at  der  aldrig  før 
har  været  et  møde  som  dette 
i  Kirken.  I  er  så  mange  her  i 
aften.  Hvor  ser  I  godt  ud. 

Nogle  af  jer  er  kommet 
her  med  tvivl.  Nogle  er 
kommet  her  med  store 
forventninger.  Jeg  ønsker  at 
fortælle  jer,  at  jeg  har  været  på  mine  knæ  og  bedt  Herren 
om  at  velsigne  mig  med  styrke  og  evnen  og  det  ordvalg, 
der  kan  nå  ind  i  jeres  hjerte. 

Uden  for  denne  sal  sidder  der  hundredtusinder  af 
andre,  som  er  sammen  med  os.  Hver  eneste  af  jer  byder 
jeg  velkommen.  Jeg  er  meget  glad  for  denne  fantastiske 
mulighed  for  at  tale  til  jer,  og  jeg  erkender,  hvor  vigtigt 
det  er. 

Jeg  har  nu  en  del  år  på  bagen  -  90  år  og  lidt  til.  Jeg  har 
levet  længe,  og  jeg  har  altid  næret  stor  kærlighed  til 
denne  kirkes  unge  mænd  og  unge  piger.  I  er  virkelig  en 
vidunderlig  gruppe.  I  taler  forskellige  sprog.  I  er  alle  en 
del  af  en  stor  familie.  Men  I  er  også  enkeltpersoner,  hver 
med  jeres  egne  problemer,  hver  især  ønsker  svar  på  det, 
der  forvirrer  og  bekymrer  jer.  Vi  elsker  jer  virkelig  og 
beder  konstant  for,  at  jeres  evner  må  hjælpe  jer.  Jeres 
tilværelse  er  fuld  af  vanskelige  beslutninger  og  af  drømme 
og  håb  og  længsler  om  at  finde  det,  der  vil  bringe  jer  fred 
og  lykke. 


Engang  -  for  meget  længe  siden  -  var  jeg  på  jeres 
alder.  Jeg  havde  ingen  bekymringer  om  narkotika  og 
pornografi,  for  det  var  ikke  tilgængeligt  dengang.  Jeg 
bekymrede  mig  om  skolen,  og  hvad  det  ville  føre  til.  Det 
var  midt  i  en  tid  med  den  forfærdelige  økonomiske 
depression.  Jeg  spekulerede  på,  hvordan  jeg  kunne  tjene 
penge.  Jeg  tog  på  mission,  da  jeg  var  færdig  med  univer- 
sitetet. Jeg  kom  til  England.  Vi  rejste  med  tog  til  Chicago, 
kørte  med  bus  tværs  gennem  byen,  og  derfra  kørte  vi 
videre  til  New  York,  hvor  vi  tog  med  en  damper  til  De 
Britiske  Øer.  Mens  vi  kørte  med  bussen  i  Chicago  for  at 
skifte  tog,  sagde  en  kvinde  til  chaufføren:  »Hvad  er  den 
bygning  forude?«  Han  svarede:  »Frue,  det  er  Chicagos 
handelskammers  bygning.  Hver  uge  er  der  en  mand,  som 
har  mistet  sin  formue,  som  springer  ud  fra  et  af  de 
vinduer.  Han  har  intet  tilbage  at  leve  for.« 

Sådan  var  tiderne.  De  var  vanskelige  og  modbydelige. 
Ingen,  som  ikke  levede  i  den  periode,  vil  nogensinde 
fuldt  ud  forstå  den.  Jeg  håber  af  hele  mit  hjerte,  at  vi 
aldrig  må  opleve  noget  lignende. 

Nuvel,  her  er  I  så  på  tærskelen  til  jeres  voksenliv.  I 
bekymrer  jer  om  skolen.  I  bekymrer  jer  om  ægteskabet.  I 
bekymrer  jer  om  mange  ting.  Jeg  giver  jer  et  løfte,  at  Gud 
ikke  vil  svigte  jer,  hvis  I  vil  gå  på  hans  veje  og  følge 
vejledningen  i  hans  befalinger. 

Dette  er  en  tid  med  store  muligheder.  I  er  meget 
heldige  ved  at  leve  nu.  Aldrig  før  i  menneskehedens 

Vær  taknemmelig 


historie  har  livet  budt  på  så  mange  muligheder  og  udfor- 
dringer. Da  jeg  blev  født  var  den  forventede  levealder  for 
en  mand  eller  kvinde  i  USA  og  andre  vestlige  lande  50 
år.  Nu  er  den  over  75  år.  Kan  I  forstille  jer  det? 
Gennemsnitlig  set  kan  I  forvente  at  leve  mindst  25  år 
længere  end  dem,  der  levede  i  1910. 

Dette  er  en  tid  med  en  eksplosion  af  viden.  Da  jeg  var 
på  jeres  alder,  var  der  for  eksempel  ingen  antibiotika. 


Alle  disse  vidunderlige  lægemidler  er  blevet  opdaget  og 
rendyrket  i  nyere  tid.  Nogle  af  jordens  store  plager  er 
væk.  Kopper  rev  engang  hele  befolkninger  bort.  Den  er 
helt  forsvundet.  Det  er  et  mirakel.  Polio  var  engang  alle 
mødres  værste  frygt.  Jeg  kan  huske  et  besøg  hos  en  mand 
med  polio  på  amtshospitalet.  Han  lå  i  en  stor  jernlunge, 
som  bevægede  hans  egne  lunger,  mens  den  pumpede  op 
og  ned.  Der  var  intet  håb  for  ham;  han  kunne  ikke  selv 

H  O  N  A 
32 


trække  vejret.  Han  døde  og  efterlod  sig  en  hustru  og 
børn.  Denne  forfærdelige  sygdom  er  nu  væk.  Det  er  også 
et  mirakel.  Og  sådan  er  det  også  på  andre  områder. 

Selvfølgelig  står  I  også  over  for  udfordringer.  Hver 
generation,  der  nogensinde  har  vandret  på  jorden,  har 
mødt  udfordringer.  Vi  kunne  bruge  hele  aftenen  på  at 
tale  om  dem.  Men  af  alle  de  udfordringer,  som  man  har 
stået  over  for  tidligere,  så  tror  jeg,  at  det  er  dem,  vi  har  i 
dag,  der  er  lettest  at  klare.  Det  siger  jeg,  fordi  de  er  til  at 
håndtere.  De  indebærer  stort  set  kun  individuelle 
afgørelser  om  adfærd,  men  disse  afgørelser  kan  træffes  og 
følges.  Og  når  det  er  sket,  så  ligger  udfordringen  bag  os. 

Jeg  antager,  at  de  fleste  af  jer  går  i  skole.  Det  glæder 
mig,  at  I  har  disse  muligheder  og  dette  ønske.  Jeg  håber, 
at  I  læser  flittigt,  og  at  jeres  store  ambition  er  at  få  gode 
karakterer  i  jeres  forskellige  klasser.  Jeg  håber,  at  jeres 
lærere  vil  være  gavmilde  mod  jer,  og  at  jeres  studier  vil 
resultere  i  topkarakterer  og  en  god  uddannelse.  Jeg  vil 
ønske  jer  alt  godt  i  jeres  skolegang. 

I  aften  vil  jeg  lade  jeres  lærere  give  jer  de  gode  karak- 
terer, som  jeg  håber,  I  fortjener.  Jeg  vil  tale  til  jer  om 
noget  lige  så  vigtigt.  I  sørger  for  karaktererne,  så  fortæller 
jeg  om  »Verne«. 

1.  Vær  taknemmelig. 

2.  Vær  dygtig. 

3.  Vær  ren. 

4.  Vær  sand. 

5.  Vær  ydmyg. 

6.  Vær  bønsom. 
Hvorfor  gentager  I  ikke  disse  »Ver«  med  mig,  og  så 

kan  vi  tale  om  dem  hver  især,  OK? 

1.  Vær  taknemmelig. 

2.  Vær  dygtig. 

3.  Vær  ren. 

4.  Vær  sand. 

5.  Vær  ydmyg. 

6.  Vær  bønsom. 
Vær  taknemmelig.  Der  er  et  lille  ord  på  dansk,  som 

måske  betyder  mere  end  alle  andre.  Det  er  »tak«. 
Lignende  ord  findes  på  alle  andre  sprog,  ord  som  gracias, 
merci,  danke,  obrigado,  domo. 

Vanen  med  at  sige  tak  er  tegnet  på  en  dannet  mand 
eller  kvinde.  Hvem  er  Herren  utilfreds  med?  Han  nævner 
»dem,  der  ikke  anerkender  hans  hånd  i  alle  ting«  (L&P 
59:21).  Det  vil  sige  dem,  som  ikke  er  taknemmelige.  Vær 
altid  taknemmelige  i  jeres  hjerte,  mine  kære  venner.  Vær 

taknemmelig  for  de  vidunderlige  velsignelser,  som  I  har. 
Vær  taknemmelig  for  de  enorme  muligheder,  som  I  har. 
Vær  taknemmelig  for  jeres  forældre,  som  holder  så  meget 
af  jer,  og  som  har  arbejdet  virkelig  meget  for  at  forsørge  jer. 
Lad  dem  vide,  at  I  er  taknemmelige.  Sig  tak  til  jeres  mor 
og  til  jeres  far.  Sig  tak  til  jeres  venner.  Sig  tak  til  jeres 
lærere.  Udvis  påskønnelse  over  for  alle,  som  gør  jer  en 
tjeneste  eller  på  nogen  måde  hjælper  jer. 

Tak  Herren  for  hans  godhed  over  for  dig.  Tak  den 
Almægtige  for  hans  elskede  Søn,  Jesus  Kristus,  som  har 
gjort  det  for  jer,  som  ingen  anden  i  hele  denne  verden 
kunne.  Tak  ham  for  hans  storslåede  eksempel,  for  hans 
vidunderlige  lærdomme,  for  hans  udstrakte  hånd  til  at  løfte 
og  hjælpe  jer.  Tænk  over  betydningen  af  hans  forsoning. 
Læs  om  ham  og  læs  hans  ord  i  Det  Nye  Testamente  og  i 
3  Nephi  i  Mormons  Bog.  Læs  dem  stille  for  jer  selv  og 
overvej  dem  derpå.  Åbn  jeres  hjerte  for  jeres  Fader  i 
Himlen  i  taknemmelighed  for  hans  gave,  hans  elskede  Søn. 

Tak  Herren  for  hans  vidunderlige  kirke,  gengivet  i 
denne  storslåede  tid  i  historien.  Tak  ham  for  alt,  hvad 
den  tilbyder  jer.  Tak  ham  for  venner  og  kære,  for  forældre 
og  brødre  og  søstre,  for  familien.  Lad  en  taknemmelig 
ånd  lede  og  velsigne  jeres  dage  og  nætter.  Arbejd  med 
det.  I  vil  opdage,  at  det  giver  vidunderlige  resultater. 

V  nr.  to  -  vær  dygtig. 

I  er  på  vej  ind  i  den  mest  konkurrenceprægede  tid,  som 
verden  nogensinde  har  kendt.  Der  konkurreres  overalt 
omkring  jer.  I  har  brug  for  al  den  uddannelse,  I  kan  få.  Lad 
være  med  at  købe  en  bil,  gør  alt  det,  som  er  nødvendigt  at 
ofre,  for  at  I  kan  blive  kvalificeret  til  arbejdsmarkedet  i 


denne  verden.  Denne  verden  vil  stort  set  betale  jer  det, 
som  den  synes,  I  er  værd,  og  jeres  værdi  vil  vokse,  når  I 
får  uddannelse  og  erfaring  på  jeres  valgte  område. 

I  tilhører  en  kirke,  som  belærer  om  betydningen  af 
uddannelse.  I  har  en  befaling  fra  Herren  om  at  uddanne 
jeres  sind  og  jeres  hjerte  og  jeres  hænder.  Herren  har 
sagt:  »Lær  flittigt  ...  Både  om  det,  der  er  i  himlen,  på 
jorden  og  under  jorden,  det,  som  har  været,  det,  som  er, 
og  det,  der  snart  skal  ske,  det,  som  er  hjemme,  og  det, 
som  er  ude;  nationernes  krige  og  forviklinger  og  de  straf- 
fedomme, der  skal  komme  over  landet  og  kundskab  om 
lande  og  riger,  så  I  kan  være  forberedt  på  alt«  (L&P 
88:78-80). 

Læg  lige  mærke  til,  at  det  ikke  er  mine  ord.  Det  er 
Herrens  ord,  og  han  elsker  jer.  Han  ønsker,  at  I  skal 
dygtiggøre  jer  med  jeres  hoved  og  med  jeres  hænder,  så  I 
kan  virke  for  det  gode,  når  I  går  gennem  livet.  Og  når  I 
gør  det,  og  når  I  arbejder  reelt  og  yder  et  fremragende 
arbejde,  så  vil  I  bidrage  til  Kirkens  ære,  for  I  vil  blive 
betragtet  som  mænd  og  kvinder,  der  er  hæderlige,  dygtige 
og  omhyggelige.  Vær  dygtig.  Vær  ikke  tåbelig.  I  kan  ikke 
bluffe  eller  snyde  andre  uden  at  bluffe  eller  snyde  jer  selv. 

For  mange  år  siden  arbejdede  jeg  for  jernbanen  i 
hovedkontoret  i  Denver.  Jeg  havde  ansvaret  for,  at  alt 
kom  det  rigtige  sted  hen.  Det  var  dengang,  hvor  næsten 
alle  kørte  med  passagertog.  En  morgen  fik  jeg  en  opring- 
ning fra  en  med  samme  job  i  Newark  i  New  Jersey.  Han 
sagde:  »Tog  nr.  det  og  det  er  ankommet,  men  det  har 
ingen  bagagevogn.  Et  eller  andet  sted  har  300  passagerer 
mistet  deres  bagage,  og  de  er  vrede.« 

Jeg  gik  straks  i  gang  for  at  finde  ud  af,  hvor  den 
kunne  være  havnet.  Jeg  fandt  ud  af,  at  vognen  var 
læsset  korrekt  og  koblet  på  toget  i  Oakland  i 
Californien.  Den  var  overgået  til  vores  selskab  i  Salt 
Lake  City,  kørt  videre  til  Denver,  ned  til  Pueblo,  skiftet 
over  til  en  anden  hovedlinie  og  videre  til  St.  Louis.  Der 
overgik  den  til  et  andet  selskab,  som  skulle  føre  den  til 
Newark  i  New  Jersey.  Men  en  skødesløs  sporskifter  på 
St.  Louis'  banegård  flyttede  et  lille  stykke  stål  blot  7,5 

cm,  et  sporskifte,  og  løftede  derpå  en  stang  for  at  koble 
vognen  af.  Vi  fandt  ud  af,  at  den  bagagevogn,  som  skulle 
være  i  Newark  i  New  Jersey,  faktisk  befandt  sig  i  New 
Orleans  i  Louisiana  -  2.400  km  fra  sit  mål.  En  flytning 
af  et  sporskifte  på  kun  7,5  cm  på  banegården  i  St.  Louis 
af  en  skødesløs  medarbejder  havde  sendt  vognen  ud  på 
det  forkerte  spor,  og  afstanden  til  dets  virkelige  mål 
voksede  dramatisk.  Sådan  er  det  også  med  vores  liv.  I 
stedet  for  at  følge  en  stabil  kurs  trækkes  vi  af  en  fejlagtig 
ide  i  en  anden  retning.  Bevægelsen  bort  fra  vores  oprin- 
delige mål  kan  være  minimal,  men  hvis  vi  fortsætter, 
kan  denne  lille  bevægelse  blive  til  et  stort  svælg,  og  vi 

befinder  os  langt  fra  det  sted,  som  vi  havde  til  hensigt  at 
tage  til. 

Har  I  nogensinde  på  en  gård  åbnet  en  af  disse  5  meter 
brede  låger?  Når  den  bliver  åbnet,  slår  den  et  meget  stort 
sving.  Inde  ved  hængslerne  bevæger  den  sig  kun  ganske 
lidt,  men  i  den  anden  ende  er  bevægelsen  stor.  Mine 
kære  venner,  det  er  de  små  ting,  som  livet  drejer  sig 
omkring,  der  har  stor  betydning  for  vores  tilværelse. 

Vær  dygtig.  Herren  ønsker,  at  I  skal  dygtiggøre  jer,  jeres 
hoved  og  hænder,  uanset  hvilket  område  I  vælger.  Uanset 
om  det  er  at  reparere  køleskabe  eller  at  blive  kirurg,  så  skal 
I  uddanne  jer.  Søg  den  bedste  uddannelse,  I  kan  få.  Bliv  en 
person  med  et  ry  for  godt  arbejde  i  den  verden,  som  ligger 
foran  jer.  Jeg  gentager,  I  vil  bidrage  til  Kirkens  ære,  og  I  vil 
blive  rigt  velsignet  på  grund  af  den  uddannelse. 

Vær  sand 

Unge,  unge  voksne  og  missionærer  samles  for  at  lytte 
til  firesiden  i  Johannesburg  i  Sydafrika. 

Der  er  ingen  tvivl,  overhovedet  ingen,  om,  at  uddan- 
nelse betaler  sig.  Kortslut  ikke  jeres  liv.  Hvis  I  gør  det,  vil 
I  betale  for  det  igen  og  igen  og  igen. 

Det  tredje  V  -  vær  ren.  Vi  lever  i  en  verden,  der  er 
fuld  af  smuds  og  snavs,  en  verden  der  stinker  af  det 


onde.  Det  omgiver  os  fuldstændigt.  Det  er  på  TV- 
skærmen.  Det  er  i  biografen.  Det  er  i  populære  bøger. 
Det  er  på  internettet.  I  har  ikke  råd  til  at  betragte  det, 
mine  kære  venner.  I  har  ikke  råd  til  at  lade  denne  smud- 
sige gift  røre  jer.  Hold  jer  fra  det.  Undgå  det.  I  kan 
ikke  leje  videoer  og  se  dem,  når  de  beskriver  nedværdi- 
gende ting.  I  unge  mænd,  der  bærer  Guds  præste- 
dømme, kan  ikke  blande  det  smuds  med  dette  hellige 
præstedømme. 

Undgå  al  ond  tale.  Misbrug  ikke  Herrens  navn.  Fra 
tordenen  på  Sinaj  skrev  Herrens  finger  på  stentavler: 
»Du  må  ikke  bruge  Herren  din  Guds  navn  til  løgn« 
(2  Mos  20:7). 

Det  er  ikke  et  tegn  på  manddom  skødesløst  og 
respektløst  at  misbruge  den  Almægtiges  eller  hans 
elskede  Søns  navn,  som  mange  er  tilbøjelige  til. 

Vælg  jeres  venner  med  omhu.  De  vil  føre  jer  i  den  ene 
eller  anden  retning.  Alle  ønsker  venner.  Alle  har  brug  for 
venner.  Ingen  ønsker  at  undvære  dem.  Men  glem  aldrig 
den  kendsgerning,  at  det  er  jeres  venner,  som  vil  føre  jer 
ad  de  veje,  som  I  vil  følge. 

Selv  om  I  skal  være  venlige  over  for  alle,  så  udvælg 
med  den  største  omhu  dem,  som  I  ønsker  et  nært  forhold 
til.  De  vil  være  jeres  livreddere  i  situationer,  hvor  I  kan 
vakle  mellem  valg,  og  I  kan  måske  ligeledes  redde  dem. 

Vær  ren.  Spild  ikke  jeres  tid  på  destruktiv  underhold- 
ning. For  nylig  blev  der  i  Salt  Lake- dalen  afholdt  en 
koncert  med  et  omrejsende  band.  Jeg  er  blevet  fortalt,  at 
det  var  modbydeligt,  at  det  var  uanstændigt,  at  det  på 
enhver  måde  var  af  det  onde.  De  unge  herfra  havde 
betalt  mellem  200  og  300  kroner  for  at  komme  ind.  Hvad 
fik  de  for  deres  penge?  Kun  en  forførende  stemme,  som 
opfordrede  dem  til  at  bevæge  sig  mod  noget  modbydeligt. 
Jeg  bønfalder  jer,  mine  venner,  om  at  holde  jer  fra  noget 
sådant.  Det  vil  ikke  hjælpe  jer.  Det  kan  kun  skade  jer. 

Jeg  talte  for  nylig  til  jeres  mødre  og  jeres  fædre.  Blandt 
meget  andet  talte  jeg  med  dem  om  tatoveringer. 

Hvilken  skabning  er  mere  storslået  end  det  menne- 
skelige legeme.  Hvor  er  det  vidunderligt  som  kronen  på 
den  Almægtiges  værk. 

Paulus  skrev  til  korintherne  og  sagde:  »Ved  I  ikke,  at  I 
er  Guds  tempel,  og  at  Guds  ånd  bor  i  jer? 

Hvis  nogen  ødelægger  Guds  tempel,  skal  Gud 
ødelægge  ham.  For  Guds  tempel  er  helligt,  og  det  tempel 
er  I«  (1  Kor  3:16-17). 

Har  I  nogen  sinde  tænkt  på,  at  jeres  legeme  er  helligt? 
I  er  Guds  barn.  Jeres  legeme  er  hans  skaberværk.  Vil  I 
skamfere  det  skaberværk  med  gengivelser  af  mennesker, 
dyr  og  ord  malet  på  jeres  hud? 

Jeg  lover  jer,  at  den  dag  vil  komme,  hvis  I  har  tatove- 
ringer, hvor  I  vil  fortryde  jeres  handlinger.  De  kan  ikke 
vaskes  af.  De  er  permanente.  De  kan  kun  fjernes  ved  en 


kostbar  og  smertefuld  proces.  Hvis  I  har  tatoveringer,  vil 
I  sikkert  resten  aflivet  gå  rundt  med  dem.  Jeg  tror,  at  den 
dag  vil  komme,  hvor  det  vil  være  pinligt  for  jer.  Undgå 
det.  Vi  er  jeres  Brødre  og  elsker  jer,  og  vi  bønfalder  jer  om 
ikke  at  blive  så  uærbødige  over  for  det  legeme,  som 
Herren  har  givet  jer. 

Tillad  mig  at  nævne  øreringe  og  ringe  placeret  andre 
steder  på  legemet.  De  er  ikke  mandige.  De  er  ikke  attrak- 
tive. I  unge  mænd  ser  bedre  ud  uden  dem,  og  jeg  tror,  at 
I  vil  føle  jer  bedre  tilpas  uden  dem.  Med  hensyn  til  de 
unge  piger  så  behøver  I  ikke  at  hænge  ringe  op  og  ned 
langs  jeres  ører.  Et  par  beskedne  øreringe  er  tilstrækkeligt. 

Jeg  nævner  disse  ting,  fordi  de  vedrører  jeres  legeme. 

En  velsoigneret  ung  pige,  som  er  ren  i  legemet  og 
sindet,  er  virkelig  smuk.  Hun  er  en  datter  af  Gud,  som 
hendes  evige  Fader  virkelig  kan  være  stolt  over.  En  velso- 
igneret ung  mand  er  virkelig  flot.  Han  er  en  søn  af  Gud, 
som  er  fundet  værdig  til  at  bære  Guds  hellige  præste- 
dømme. Han  behøver  ikke  tatoveringer  eller  øreringe  på 
eller  i  sit  legeme.  Det  Første  Præsidentskab  og  De  Tolv 
Apostles  Kvorum  er  alle  enige  om  at  fraråde  disse  ting. 

Og  mens  jeg  taler  om  sådanne  sager,  ønsker  jeg  igen  at 
fremhæve  spørgsmålet  om  pornografi.  I  USA  er  det  blevet 
en  industri  med  en  omsætning  på  10  milliarder  dollars, 
hvor  nogle  få  mænd  bliver  rige  på  bekostning  af  tusinder 
og  atter  tusinder  af  deres  ofre.  Hold  jer  fra  det.  Det  er 
lokkende,  men  det  vil  ødelægge  jer.  Det  vil  forkvakle  jeres 
følelser.  Det  vil  i  jeres  indre  opbygge  et  begær,  som  I  vil 
gøre  alt  for  at  tilfredsstille.  Og  forsøg  ikke  at  skabe 
kontakter  gennem  internettet  eller  chat  rooms.  De  kan 
føre  jer  helt  ned  i  sorgens  og  bitterhedens  afgrund. 

Jeg  må  også  sige  et  par  ord  om  narkotika.  I  ved,  hvad 
I  bør  mene  om  det.  Jeg  er  ligeglad  med,  hvad  slags  det  er. 
Det  vil  ødelægge  jer,  hvis  I  prøver.  I  vil  blive  dets  slave. 
Når  I  først  er  i  dets  magt,  vil  I  gøre  alt  for  at  skaffe  penge 
til  at  købe  mere. 

Jeg  blev  forbløffet,  da  jeg  ved  at  se  et  TV-program 
fandt  ud  af,  at  forældre  introducerer  narkotika  til  deres 
børn  i  20%  af  tilfældene.  Jeg  kan  ikke  forstå,  hvad  jeg 

anser  for  disse  forældres  dumhed-  Hvilken  fremtid, 
bortset  fra  slaveri  for  deres  børn,  ser  de  i  narkotika? 
Narkotika  vil  fuldstændig  ødelægge  dem,  der  bliver 
afhængige  af  det. 

Mit  råd,  min  bøn  til  jer  vidunderlige  unge  mænd  og 
piger  er  at  holde  jer  fuldstændig  fra  det.  I  behøver  ikke  at 
eksperimentere  med  det.  Se  omkring  jer  og  se  virk- 
ningen, som  det  har  haft  på  andre.  Der  er  ingen  grund  til, 
at  nogen  sidste  dages  hellig  dreng  eller  pige,  ung  mand 

Unge  og  unge  voksne  i  Bogota  i  Colombia  ser  den  direkte 
transmission  af  ffiresiden  med  præsident  Hinckley. 


eller  ung  kvinde  overhovedet  forsøger  at  prøve.  Hold  jer 
rene  fra  disse  sindsændrende  og  afhængighedsdannende 
vaner. 

Og  nu  nogle  få  ord  om  det  mest  almindelige  og  det 
vanskeligste  af  alle  de  problemer,  som  1  unge  mænd  og 
unge  piger  står  over  for.  Det  er  forholdet,  som  I  har  med 
hinanden.  I  beskæftiger  jer  med  det  stærkeste  af  alle 
menneskelige  instinkter.  Det  er  måske  kun  viljen  til  at 
overleve,  som  overgår  det. 

Herren  har  gjort  os  tiltrækkende  for  hinanden  i  en 
meget  væsentlig  hensigt.  Men  selve  denne  tiltrækning 
bliver  som  en  krudttønde,  hvis  den  ikke  kontrolleres. 
Den  er  smuk,  når  den  håndteres  rigtigt.  Den  er  livsfarlig, 
hvis  man  mister  kontrollen. 

Det  er  af  denne  grund,  at  Kirken  fraråder  stævne- 
møder i  en  tidlig  alder.  Denne  regel  er  ikke  fastsat  for  på 
nogen  måde  at  skade  jer.  Den  er  fastsat  for  at  hjælpe  jer, 
og  det  vil  den  gøre,  hvis  I  efterlever  den. 

Faste  forhold  i  en  tidlig  alder  fører  ofte  til  tragedier. 
Undersøgelser  har  vist,  at  jo  længere  en  dreng  og  pige 
kommer  sammen,  jo  større  sandsynlighed  har  de  for  at  få 
problemer. 

Mine  venner,  det  er  bedre  at  gå  ud  med  en  række 
forskellige,  indtil  I  er  rede  til  at  blive  gift.  Jeg  ønsker,  at  I 
har  det  pragtfuldt,  men  undgå  at  blive  intime.  Hold  jeres 
hænder  for  jer  selv.  Det  er  måske  ikke  let,  men  det  er 
muligt. 

I  unge  mænd,  som  planlægger  at  tage  på  mission,  skal 
vide,  at  seksuel  synd  kan  hindre  jer  i  at  få  den  mulighed. 
I  tror  måske,  at  I  kan  skjule  det.  Mange  års  erfaring  har 
vist,  at  det  kan  I  ikke.  For  at  tjene  effektivt  på  mission  må 
I  have  Herrens  Ånd,  og  skjulte  overtrædelser  harmo- 
nerer ikke  med  den  Ånd.  Før  eller  senere  vil  I  føle  jer 
tilskyndet  til  at  bekende  jeres  tidligere  overtrædelser.  Sir 
Gaiahad  sagde  ganske  rigtigt:  »Min  styrke  er  som  ti,  for 
mit  hjerte  er  rent«  (Alfred,  Lord  Tennyson,  Sir  Gaiahad, 
1842,  1.  strofe). 

Mine  kære  unge  venner,  med  hensyn  til  sex,  så  ved  I, 
hvad  der  er  rigtigt.  I  ved  det,  når  I  vandrer  på  gyngende 
grund,  hvor  det  er  så  let  at  snuble  og  glide  ned  i  over- 
trædelsens grav.  Jeg  bønfalder  jer  om  at  være  forsigtige, 
at  træde  tilbage  i  sikkerhed  fra  syndens  slugt,  som  det  er 
så  let  at  falde  ned  i.  Bevar  jer  selv  rene  fra  seksuelle  over- 
trædelsers mørke  og  skuffelse.  Gå  i  solskinnet  fra  den 
fred,  der  kommer  af  lydighed  over  for  Herrens  befalinger. 

Hvis  der  nu  er  nogen,  som  har  overskredet  grænsen, 
og  som  allerede  har  overtrådt,  er  der  sa  noget  håb  for  jer? 
Selvfølgelig  er  der  det.  Hvor  der  er  sand  omvendelse,  vil 

der  være  tilgivelse.  Den  proces  begynder  med  bøn. 
Herren  har  sagt:  »Se,  den,  der  omvender  sig  fra  sine 
synder,  ham  er  de  forladt,  og  jeg,  Herren,  kommer  dem 
ikke  mere  i  hu«  (L&P  58:42).  Del  jeres  byrde  med  jeres 
forældre,  hvis  I  kan.  Og  bekend  endelig  til  jeres  biskop, 
som  står  parat  til  at  hjælpe  jer. 

Mit  næste  V  -  vær  sand. 

Shakespeare  sagde:  »Vær  sand  imod  dig  selv;  så  følger 
det  så  vist  som  nat  på  dag,  at  du  blir  ikke  falsk  mod  nogen 
mand«  (Hamlet,  I,  3,  78).  I  har  en  storslået  arv.  I  har  en  stor 
baggrund  i  ædle  forfædre.  Mange  af  jer  er  efterkommere  af 
pionererne,  som  døde  i  hundredvis  og  tusindvis  som 
vidnesbyrd  om  sandheden  af  dette  værk.  Hvis  de  så  ned  til 
jer,  ville  de  bønfalde  jer:  »Vær  sand.  Vær  loyal.  >Mer  nu  end 
før  vil  vi  kæmpe  og  stride,  tro  stå  til  Herren,  om  end  vi  må 
lide.<«  De  ville  i  dag  sige:  »Fædrenes  rene,  stærke  tro  altid 
i  vore  hjerte  bo«  (se  Salmer  og  sange,  nr.  167  og  nr.  37). 

Og  I,  som  måske  ikke  er  efterkommere  af  pionerer,  I 
tilhører  en  kirke,  som  er  blevet  styrket  af  sine  medlemmers 
loyalitet  og  urokkelige  hengivenhed  i  generationer.  Hvor 
er  det  vidunderligt  at  tilhøre  et  samfund,  hvis  formål  er 
ædle,  hvis  præstationer  er  store,  hvis  værk  er  opløftende, 
ja,  tilmed  heroisk.  Vær  loyal  over  for  Kirken  i  alle  situati- 
oner. Jeg  giver  jer  et  løfte,  at  denne  kirkes  ledere  aldrig  vil 
føre  jer  på  afveje.  De  vil  lede  jer  på  vejen  til  lykke. 

1,  som  er  medlemmer  af  denne  kirke,  må  være  loyale 
over  for  den.  Dette  er  jeres  kirke.  I  har  et  lige  så  stort 
ansvar  der,  hvor  I  befinder  jer,  som  jeg  har  der,  hvor  jeg  er. 
Den  tilhører  jer,  ligesom  den  tilhører  mig.  I  har  taget  imod 
dens  evangelium.  I  har  påtaget  jer  en  pagt  i  dåbens  vande. 
Den  har  I  fornyet  hver  gang,  I  har  modtaget  nadveren. 
Disse  pagter  vil  få  større  indhold,  når  I  er  gift  i  templet.  I 
kan  ikke  betragte  dem  letsindigt.  De  er  alt  for  store.  Dette 
er  selve  Guds  værk,  som  er  udarbejdet  til  at  tilvejebringe 
hans  sønners  og  døtres  udødelighed  og  evige  liv. 

Gå  i  tro  frem  for  Gud  med  oprejst  hoved,  stolt  over 
jeres  medlemskab  i  denne  store  sag  og  i  dette  rige,  som 
han  har  gengivet  til  jorden  i  denne  sidste  tidernes  fyldes 
uddeling.  Hvorfor?  For  at  bringe  jer  lykke. 

Konferencecentret  var  helt  fyldt,  da  unge  og 
unge  voksne  lyttede  til  vejledning  fra  præsident 
Gordon  B.  Hinckley. 

Vær  sand  over  for  jeres  overbevisninger.  I  ved,  hvad  der 
er  rigtigt,  og  I  ved,  hvad  der  er  forkert.  I  ved  det,  når  I  gør 
det  rette.  I  ved  det,  når  I  styrker  den  rette  sag.  Vær  loyal. 
Vær  trofast.  Vær  sand,  mine  elskede  fæller  i  dette  store  rige. 

Det  femte  V  -  vær  ydmyg. 

Der  er  ikke  plads  til  arrogance  i  vores  liv.  Der  er  ikke 
plads  til  bedrag.  Der  er  ikke  plads  til  egoisme.  Vi  har  et 
stort  værk  at  udføre.  Vi  har  meget,  der  skal  opnås.  Vi  har 
brug  for  vejledning,  når  vi  tager  en  uddannelse.  Vi  har 
brug  for  hjælp  i  valget  af  en  evig  partner. 

Herren  har  sagt:  »Vær  ydmyg,  så  skal  Herren,  din  Gud, 
lede  dig  ved  hånden  og  besvare  dine  bønner«  (L&P 
112:10). 

Sikken  et  enormt  løfte,  der  står  i  denne  udtalelse. 
Hvis  vi  er  uden  bedrag,  stolthed  eller  arrogance,  og  hvis 
vi  er  ydmyge  og  lydige,  så  vil  Herren  lede  os  ved  hånden 
og  besvare  vore  bønner.  Findes  der  noget  større  vi  kan 
bede  om?  Der  er  intet,  som  kan  måle  sig  med  dette. 

Frelseren  erklærede  i  den  storslåede  Bjergprædiken: 
»Salige  er  de  sagtmodige,  for  de  skal  arve  jorden«  (Matt 
5:5). 

Jeg  tror,  at  de  sagtmodige  og  de  ydmyge  er  dem,  som  er 
lærevillige.  De  er  villige  til  at  lære.  De  er  villige  til  at  lytte 
til  den  stille,  sagte  røsts  hvisken,  der  vil  vejlede  dem  i 
deres  tilværelse.  De  sætter  Herrens  visdom  over  deres 
egen  visdom. 

Og  dette  fører  mig  til  mit  sidste  V  -  vær  bønsom. 

I  kan  ikke  gøre  det  alene.  Jeg  ser  ud  over  denne  store 
forsamling,  og  jeg  ved,  at  I  er  unge,  som  beder,  som  går  på 


jeres  knæ  og  taler  med  Herren.  I  ved,  at  han  er  kilden  til 
al  visdom. 

I  har  brug  for  hans  hjælp,  og  I  ved,  at  I  har  brug  for 
hans  hjælp.  I  kan  ikke  gøre  det  alene.  I  vil  erkende  og 
genkende  det  oftere  og  oftere,  som  årene  går.  Så  lev 
således,  at  I  med  god  samvittighed  kan  tale  med  Herren. 
Gå  på  jeres  knæ  og  tak  ham  for  hans  godhed  over  for  jer 
og  giv  over  for  ham  udtryk  for  de  retfærdige  ønsker  i  jeres 
hjerte.  Det  store  mirakel  er,  at  han  hører  det.  Han 
reagerer.  Han  svarer  -  ikke  altid  sådan,  som  vi  kunne 
ønske,  han  ville  svare,  men  der  er  i  mit  sind  ingen  tvivl 
om,  at  han  svarer. 

I  har  et  umådeligt  stort  ansvar,  I  unge  mænd  og  unge 
piger.  I  er  resultatet  af  alle  de  generationer,  som  er  gået 
forud  for  jer.  Alt,  hvad  I  har  af  legeme  og  sind,  er  blevet 
videregivet  til  jer  fra  jeres  forældre.  En  dag  vil  I  blive 
forældre  og  til  kommende  generationer  videregive  de 
fysiske  og  intellektuelle  egenskaber,  som  I  har  modtaget 
fra  fortiden.  Bryd  ikke  denne  kæde  af  generationer  i  jeres 
familie.  Bevar  den  skinnende  og  stærk.  Virkelig  meget 
afhænger  af  jer.  I  er  så  yderst  dyrebare.  I  betyder  så  meget 
for  denne  kirke.  Det  ville  ikke  være  det  samme  uden  jer. 
Rank  ryggen  og  vær  stolt  af  jeres  arv  som  sønner  og  døtre 
af  Gud.  Søg  til  ham  for  forståelse  og  vejledning.  Lev  i 
henhold  til  hans  bud  og  befalinger. 

Nyd  livet  og  hav  det  sjovt.  Selvfølgelig  kan  I  det!  Vi 
ønsker,  at  I  har  det  sjovt.  Vi  ønsker,  at  I  nyder  livet.  Vi 
ønsker  ikke,  at  I  er  hovne.  Vi  ønsker,  at  I  er  stærke  og 
glade,  at  I  synger  og  danser,  ler  og  er  lykkelige. 

Men  når  I  gør  det,  så  vær  ydmyge  og  bønsomme,  og 
Himlen  vil  tilsmile  jer. 

Jeg  kan  ikke  ønske  noget  bedre  for  jer,  end  at  jeres 
tilværelse  må  være  udbytterig,  at  jeres  virke  må  være 
målrettet  og  givet  frit,  at  I  bidrager  til  verdens  viden  og 
velfærd,  den  verden,  som  I  lever  I,  og  at  I  gør  det  ydmygt 
og  trofast  for  jeres  Guds  åsyn.  Han  elsker  jer.  Vi  elsker  jer. 
Vi  ønsker,  at  I  skal  være  lykkelige  og  få  succes,  så  I  kan 
yde  store  bidrag  til  den  verden,  I  lever  i,  og  til  den  videre 
udvikling  af  dette,  Herrens  store  og  majestætiske  værk. 

Vær  bønsom 


Nuvel  mine  brødre  og  søstre,  det  er  mine  »Ver«  -  vær 
taknemmelig,  vær  dygtig,  vær  ren,  vær  sand,  vær  ydmyg, 
vær  bønsom. 

Afsluttende  ønsker  jeg  nu  at  opsende  en  bøn  for  jer. 

O  Gud,  vor  evige  Fader,  som  din  tjener  bøjer  jeg  mig 
for  dig  i  bøn  for  disse  unge,  som  er  spredt  ud  over  jorden, 
og  som  er  samlet  i  aften  i  forsamlinger  overalt.  Tilsmil 
dem  med  din  gunst.  Lyt  til  dem,  når  de  hæver  deres  røst 
i  bøn  til  dig.  Led  dem  blidt  ved  hånden  i  den  retning,  som 
de  bør  følge. 

Hjælp  dem  til  at  vandre  på  sandhedens  og  retfærdig- 
hedens veje  og  bevar  dem  fra  det  onde  i  verden.  Velsign 
dem,  at  de  til  tider  må  være  lykkelige  og  til  tider  være 
alvorlige,  at  de  må  nyde  livet  og  drikke  af  dets  fylde. 
Velsign  dem,  at  de  må  vandre  acceptabelt  for  dig  som 

dine  værdsatte  sønner  og  døtre.  Hver  enkelt  af  dem  er  et 
af  dine  børn  med  evnen  til  at  udføre  store  og  ædle 
gerninger.  Hold  dem  på  den  høje  vej,  som  fører  til 
præstationer.  Beskyt  dem  mod  fejltrin,  der  kan  ødelægge 
dem.  Hvis  de  har  begået  fejl,  tilgiv  dem  da  deres  over- 
trædelser og  led  dem  tilbage  til  veje  med  fred  og  udvik- 
ling. Om  disse  velsignelser  beder  jeg  ydmygt  med 
taknemmelighed  for  dem  og  nedkalder  dine  velsignelser 
over  dem  med  kærlighed  og  hengivenhed  i  hans  navn, 
han,  som  bærer  byrden  af  vore  synder,  ja,  Herren  Jesus 
Kristus.  Amen.  □ 

Manuskript  til  en  tale  for  unge  og  unge  voksne  den  12.  november 
2000  i  Konferencecentret  i  Salt  Lake  City  og  transmitteret  via  satellit 
over  hele  Kirken. 

Han  var  fremmed  i  et  fremmed  land.  Han  skulle  kun  bo  der  i  tre 


måneder  og  derefter  vende  tilbage  til  sit  hjem  i  et  land,  hvor  Kirken  endnu  ikke  var 
blevet  organiseret.  Var  det  umagen  værd  for  nogen  at  lære  ham  at  kende?  Ville  det 


være  spild  af  missionærernes  tid  at  undervise  ham  i  evangeliet 

Albin  Lotric  har  boet  i  Slovenien 
hele  sit  liv,  bortset  fra  tre  måneder 
hvor  han  arbejdede  i  Norge.  De  tre 
måneder  ændrede  hans  liv  -  og  førte 
til  at  Kirken  blev  etableret  i 
Slovenien. 

Albin  blev  født  i  1963  i  en  lille 
landsby  i  de  julianske  alper  på 
Balkanhalvøen  i  Europa.  Dengang 
var  Slovenien  en  del  af  den  sociali- 
stiske republik  Jugoslavien.  Hans 
forældre  arbejdede  på  en  fabrik, 
passede  deres  lille  slægtsgård  og 
lærte    deres    børn   at    studere    og 


arbejde  hårdt.  Da  han  var  færdig 
med  skolen,  tog  han  arbejde  i  det 
firma,  hvor  hans  forældre  arbejdede. 
Hans  ansættelse  blev  afbrudt  af 
15  måneders  militærtjeneste  i  den 
jugoslaviske  hær,  hvor  han  blev 
udsat  for  »alle  mulige  slags  menne- 
sker, både  gode  og  dårlige,«  som  han 
selv  siger.  »Jeg  lærte,  at  jeg  ikke 
skulle  tænke  for  dybt  over  tingene, 
men  bare  gøre,  som  der  blev  sagt.  Jeg 
fik  den  opfattelse,  at  alle  mennesker 
er  egoistiske  og  parate  til  at  træde  på 
dem,  som  er  svagere.  Jeg  mistroede 

Modstående  side:  Albin  Lotric  (indsat) 
fandt  evangeliet  i  et  fremmed  land  og 
tog  det  med  tilbage  til  sit  fædreland 
Slovenien  (i  baggrunden). 


»Jeg  bad  mere  og  mere  og 
ventede  at  få  et  eller  andet  svar. 
Så  en  dag,  mens  jeg  læste 
Moronis  ord,  kom  svaret  til  mig  - 
uventet  og  uvarslet.  Jeg  følte 
Helligånden  indgyde  mig 
ubeskrivelige  følelser,  og  mit  sind 
blev  oplyst  ...  I  det  øjeblik  vidste 
jeg,  at  Helligånden  var  til  stede 
hos  mig,  og  jeg  var  Herren  meget 
taknemlig.« 


alle  og  stolede  kun  på  mig  selv.  Jeg  nærede  ingen  dybe 
følelser  dengang.« 

Efter  sin  militærtjeneste  vendte  Albin  tilbage  til  sit 
job,  men  han  var  rastløs  og  utilfreds.  Til  sidst  sagde  han 
sit  job  op  for  at  læse  edb  og  informationsteknologi  ved 
universitetet.  Men  han  følte  stadig  ikke  nogen  glæde  ved 
livet.  »I  weekenden  havde  mine  venner  og  jeg  det,  som 
vi  kaldte  sjov  -  vi  flakkede  omkring,  drak  spiritus  og  flir- 
tede med  de  piger,  vi  traf,«  sagde  han.  »Jeg  var  ikke 
lykkelig,  fordi  jeg  følte  mig  tom  indvendig.  Det  hele 
virkede  så  falsk.« 

Så  i  1987  traf  han  Boza  Gartner,  en  ung  kvinde,  som 
han  havde  kendt  lidt  før,  og  de  begyndte  at  gå  ud 
sammen.  Og  i  juni  1989  blev  han  antaget  som  udveks- 
lingsstudent i  et  firma  i  Stavanger  i  Norge.  Han  flyttede 
til  Norge,  begyndte  på  jobbet  og  traf  missionærerne  nogle 
få  uger  senere. 

»En  ung  mand  med  en  bog  standsede  mig  på  gaden,« 
siger  Albin.  »Han  sagde  noget  til  mig  på  norsk,  og  hans 
bog  var  skrevet  på  norsk.  På  engelsk  forklarede  jeg,  at  jeg 


ikke  forstod  et  ord  af,  hvad  han 

sagde,  og  at  jeg  ikke  havde  noget 

ønske  om  at  modtage  nogle  bøger, 

og  især  ikke  på  et  sprog,  som  jeg 

ikke   forstod.«   Til   Albins   store 

overraskelse  svarede  missionæren,  der  var  amerikaner, 

ham  på  engelsk  og  tilbød  ham  et  eksemplar  af  Mormons 

Bog  på   engelsk.   Albin  gav  høfligt   missionæren   sin 

adresse,  men  håbede,  at  han  ikke  hørte  mere  fra  dem. 

Et  par  dage  senere  stod  missionærerne  uden  for  hans 
dør  og  gav  ham  et  eksemplar  af  Mormons  Bog  på  engelsk. 
Senere  gav  de  ham  et  eksemplar  på  kroatisk,  som  han 
også  kunne  læse.  (Der  fandtes  endnu  ikke  nogen 
slovensk  udgave).  Albins  samtaler  med  missionærerne 
fik  ham  til  at  overveje  sin  egen  religiøse  tro. 

»Jeg  havde  altid  troet  på  Gud,«  siger  han.  »Og  jeg  bad 
næsten  hver  dag  -  men  det  var  de  bønner,  jeg  havde  lært 
som  katolik,  og  jeg  gentog  bare  ord  uden  at  tænke  over 
dem.  Jeg  troede  ikke  på,  at  min  kirke  var  sand,  men  jeg 
var  ikke  på  udkig  efter  et  alternativ.« 

Selv  om  dele  af  Mormons  Bog  var  spændende,  så  siger 
han:  »Jeg  fik  ikke  noget  åndeligt  vidnesbyrd,  mens  jeg 
læste  den.«  Og  da  han  besøgte  Stavanger  Gren  i  Norge  - 
en  fremmed,  som  ikke  kendte  nogen  og  ikke  talte  sproget 
-  følte  han  sig  til  at  begynde  ikke  godt  til  mode. 

Men  han  syntes  om  det,  som  han  så  og  følte  i  kirken, 
og  medlemmerne  tog  varmt  imod  ham.  »De  var  utrolig 
venlige  mod  mig,«  siger  han.  »De  viste  stor  interesse  for 
mig  og  spurgte,  hvor  jeg  kom  fra,  og  hvad  jeg  lavede  i 
byen.  De  opfordrede  mig  til  at  komme  igen.  Da  jeg  gjorde 
det,  optog  de  mig  som  en  del  af  familien.« 

Nu  følte  han  sig  mere  motiveret  til  at  studere 
Mormons  Bog  og  bede  om  at  finde  ud  af,  om  den  var 
sand.  »Jeg  bad  mere  og  mere,«  siger  han,  »og  ventede  at 
få  et  eller  andet  svar.  Så  en  dag,  mens  jeg  læste  Moronis 
ord,  kom  svaret  til  mig  -  uventet  og  uvarslet.  Jeg  følte 
Helligånden  indgyde  mig  ubeskrivelige  følelser,  og  mit 
sind  blev  oplyst.  I  samme  øjeblik  blev  jeg  klar  over  alle 
mine  synder,  og  jeg  begyndte  at  græde.  Jeg  havde  aldrig 

før  grædt  over  en  bog.  I  det  øjeblik  vidste  jeg,  at 
Helligånden  var  til  stede  hos  mig,  og  jeg  var  Herren 
meget  taknemlig.« 

Albin  blev  døbt  på  sin  26  års  fødselsdag,  den  19. 
august  1989.  »Jeg  var  et  helt  andet  menneske  nu,  end  da 
jeg  rejste  til  Norge  i  juni,«  siger  han.  »Min  sjæl  var 
renset,  mine  synder  var  tilgivet,  og  jeg  var  begyndt  på  et 
helt  nyt  liv,  der  var  meget  anderledes  fra  det  tidligere.  Jeg 
følte  mig  glad,  fredfyldt  og  tryg.«  Han  følte  også 
Helligåndens  tilskyndelser,  som  antydede,  at  der  ventede 
åndelige  ansvar  derhjemme. 

Da  han  hørte,  at  Kirken  ikke  var  etableret  i  Slovenien, 
og  at  der,  så  vidt  han  vidste,  ikke  boede  nogle 
medlemmer  der,  indså  han,  at  det  var  vigtigt,  at  han 
lærte,  så  meget  han  kunne  i  løbet  af  sine  sidste  få  uger  i 
Norge.  Han  blev  ved  med  at  overvære  kirkemøder,  fami- 
lieaftener og  andre  aktiviteter.  Han  modtog  Det  Aronske 
Præstedømme,  havde  mange  samtaler  med  missionærer, 
medlemmer  og  kirkeledere,  og  han  læste  Lære  og  Pagter 
på  engelsk. 

»Jeg  var  bange  for  at  blive  overladt  til  mig  selv 
derhjemme,«  siger  han.  »Jeg  bad  Gud  om  at  give  mig 
styrke  til  at  fortælle  min  kæreste,  mine  forældre  og  andre 
om  min  tro.  Jeg  vidste,  at  det  ville  blive  vanskeligt,  men 
jeg  vidste  også,  at  Gud  ville  hjælpe  mig,  så  længe  jeg 
forblev  værdig. « 

Den  nærmeste  gren  i  det,  der  dengang  var  den  sociali- 
stiske republik  Jugoslavien,  lå  i  Zagreb  i  Kroatien,  som  var 
tre  timers  kørsel  fra  Albins  hjem  i  Slovenien.  Senere  fandt 
han  ud  af,  at  der  lå  en  gren  en  lille  times  kørsel  derfra  i 
Klagenfurt  i  Østrig.  I  mere  end  et  år  kom  han  i  grenen  i 
Østrig  hver  søndag,  selv  om  han  kun  forstod  lidt  tysk. 


»Grenspræsidenten   og 

alle  medlemmerne  var  jj 

venlige   og   rare,«   siger 

han.    Han    modtog    Det 

Melkisedekske  Præstedømme  og  tjente  i  sin 

første  kirkekaldelse  i  Klagenfurt  Gren.  Og  hans 

kæreste  Boza  tog  ofte  med  ham.  Søstermissionærerne 

underviste  hende  i  evangeliet. 

»Det  tog  mig  næsten  et  halvt  år  at  få  mit  eget  vidnes- 
byrd,« siger  Boza.  »Mormons  Bog  var  endnu  ikke  blevet 
oversat  til  slovensk,  og  jeg  havde  svært  ved  at  læse  den 
på  kroatisk.  En  søndag  i  1990  gik  jeg  ind  i  en  lille  skov  for 
at  bede  om  et  svar,  ligesom  Joseph  Smith  havde  gjort. 
Svaret  kom  midt  under  bønnen  som  en  varme,  der 
omsluttede  mit  hjerte.  Til  at  begynde  med  troede  jeg,  at 
det  var  varmen  fra  solen  -  men  solen  var  allerede  gået 
ned,  og  den  varme  følelse  var  der  endnu.  Jeg  følte  en  fred 
og  vidste  fra  det  øjeblik,  at  Gud  ønskede,  at  jeg  skulle 
tage  imod  hans  evangelium.«  Albin  døbte  hende  i 
Klagenfurt  Gren  i  marts  1990. 

I  december  samme  år  blev  de  første  to  fuldtidsmissio- 
nærer  sendt  til  Slovenien,  og  kort  efter  fandt  de  første 
dåb  sted  i  landet.  I  sommeren  1991  erklærede  Slovenien 
sin  uafhængighed  af  Jugoslavien.  Efter  en  intens  ti  dage 
lang  krig  nåede  man  frem  til  en  fredelig  løsning.  Nogle  få 
måneder  senere,  den  22.  december  1991,  blev  den  første 
gren  organiseret  i  Slovenien  med  Albin  Lotric  som  grens- 
præsident. 

Det  følgende  år,  i  juli  1992,  blev  Albin  og 
Boza  gift  i  Slovenien  og  senere  beseglet  i 
templet  i  Frankfurt  i  Tyskland.  De  var  det 
første  ægtepar  i  Slovenien,  der  blev  beseglet 

»En  søndag  i  1990  gik  jeg  ind  i  en  lille  skov  for  at  bede  om  et  svar,  ligesom  Joseph 
Smith  havde  gjort.  Svaret  kom  midt  under  bønnen  som  en  fantastisk  varme,  der 
omsluttede  mit  hjerte  ...  Jeg  følte  en  fred  og  vidste  fra  det  øjeblik,  at  Gud  ønskede, 
at  jeg  skulle  tage  imod  hans  evangelium.« 

til  hinanden.  »Jeg  kunne  ikke  have  fundet  en  bedre  og 
mere  forstående  kone,«  siger  Albin.  »Hun  giver  mig 
styrke  med  sin  kærlighed  og  opmuntring.  Det  er  især 
pragtfuldt  at  være  sammen  i  templet  og  gennemgå  frel- 
sesplanen og  knytte  evige  bånd  med  hinanden.  Det  giver 


af  Kirken   i   S  love 


1991 

Den  første  gren  organiseres 
i  Slovenien.  Albin  Lotric 
tjener  som  grenspræsident. 

1992 

Albin  og  Boza  Lotric  bliver 
som  det  første  slovenske  par 
beseglet  i  templet  (til 
venstre,  herover  sammen 
med  ældste  Dennis  B.  og 
søster  LeAnn  C. 
Neuenschwander). 

1993 

Matjaz  Juhart  bliver  den 
første  fuldtidsmissionær,  der 
kaldes  fra  Slovenien. 


et  helt  andet  perspektiv  til  alle  andre  aktiviteter  i  livet.« 
Deres  tre  børn  er  født  i  pagten:  Lea  Martina  i  april 
1993,  Flora  Erna  i  januar  1995  og  Benjamin  Luka  i 
november  1996.  »Min  hustru  og  jeg  stræber  efter  at  så 
det  evangeliecentrerede  livs  frø  i  vore  børns  hjerte,«  siger 
Albin.  »Så  kan  de  blive  stærke  nok  til  at  klare  de  udfor- 
dringer, som  kommer,  og  så  kan  de  forsvare  deres  tro.« 
Børnene   lærer   om   evangeliet  ved   familie  aftener   og 

Kirken  i  Slovenien  består  i  øjeblikket  af  et  distrikt  og  tre  grene  - 
Ljubljana,  Celje  og  Maribor  -  med  omkring  200  medlemmer. 
Med  hensyn  til  Kirkens  fremtid  i  Slovenien  siger  præsi 
dent  Lotric:  »Jeg  har  en  vision  om,  at  de  hellige 
skal  blomstre  som  en  rose  i  dette  land.« 


studium  af  skrifterne,  hvor  de  anvender  den  illustrerede 
Historier  fra  Mormons  Bog,  som  er  blevet  oversat  til 
slovensk.  Albin  og  Boza  hjælper  dem  til  at  lære  at  forstå, 
når  de  har  fået  svar  på  deres  bønner. 

»Herren  velsigner  os  rigt,«  siger  Albin.  »Jeg  prøver  at 
gøre  gengæld  ved  at  være  trofast  i 
Kirken  og  bestræbe  mig  på  at  være 
en  god  ægtemand  og  far.« 

Da  Kirken  stadig  er  i  sin  spæde 
start  i  Slovenien,  gør  præsident  og 
søster  Lotric  og  andre  hellige  pionerer 
meget  for  at  støtte  dens  vækst.  Søster 
Lotric  tjener  i  hjælpeorganisationerne 
og  skriver  Kirkens  historie  i  Slovenien. 
Efter  at  have  virket  som  grenspræsi- 
dent i  syv  år  blev  præsident  Lotric  i 
april  1998  kaldet  til  sin  nuværende 
kaldelse  som  Sloveniens  første 
distriktspræsident.  Igennem  årene 
har  han  repræsenteret  Kirken  i 
fjernsyn,  radio,  aviser  og  tidsskrifter, 
samt  i  juridiske  anliggender. 

I  mellemtiden  er  hans  karriere 
~ ~"  blomstret  op.  Med  en  universitets- 
grad i  erhvervsadministration  og  edb  arbejder  han  for 
tiden  i  det  slovenske  finansministeriums  IT- afdeling.  Han 
nyder  det  gode  samvær  med  kolleger  og  føler,  at  de  fleste 
af  dem  respekterer  hans  livsstil  og  tro.  »Det  kræver 
meget  af  medlemmer  at  efterleve  Kirkens  lærdomme,« 
siger  han.  »Men  jeg  ved  af  egen  erfaring,  at  de  velsig- 
nelser, som  følger  med,  bringer  større  glæde  end  nogen 
jordiske  goder.« 

ØSTRIG 


g 


1998 

Leon  Bergant  (til  venstre,  midt 
for)  påkalder  sig  mediernes 
opmærksomhed,  da  han 
forlader  sin  karriere  som 
cykelrytter  for  at  virke  som 
fuldtidsmissionær  (se  »Han 
cykler  stadig«,  L/ahona,  april 
1999,s.26-28). 

1999 

Lubljana-missionen  i 
Slovenien  (missionskontoret 
ses  til  venstre,  nederst) 
dannes  som  en  aflægger  af 
Wien  Syd-missionen  i  Østrig. 

2001 

L/ahona  udgives  i  Slovenien. 


SLOVENIEN 


Ljubljana 


Maribor  ^ 


Celje 

Familien  Lotrics  børn,  Benjamin,  Lea  og  Flora,  bliver  opdraget  i  Jesu  Kristi  sande  evangelium.  Boza  og  Albin  gør  deres  bedste  for  at 
opbygge  deres  tro  og  styrke  deres  børn. 


En  af  hans  dejligste  opgaver  har  været  at  medvirke  til 
oversættelsen  af  den  slovenske  udgave  af  Mormons  Bog, 
som  snart  ventes  færdiggjort.  »Når  Mormons  Bog  kommer 
frem  med  al  dens  guddommelighed  og  kraft,«  siger  præsi- 
dent Lotric,  »så  åbnes  Himlens  porte  på  vid  gab.  Ånden 
vil  vidne  endnu  kraftigere  for  det  slovenske  folk  om,  at 
Guds  ord  atter  er  blevet  åbenbaret  til  menneskenes  børn, 
og  at  der  ikke  er  givet  noget  andet  navn  under  Himlen, 
hvorved  mennesker  kan  opnå  frelse,  end  Jesus  Kristus.« 

I  juli  1999,  omtrent  ti  år  efter  Albins  dåb,  blev 
Lubljana-missionen,  som  omfatter  flere  andre  lande  i  det 
tidligere  Jugoslavien,  dannet  i  Slovenien.  I  selve 
Slovenien,  som  har  to  millioner  indbyggere,  er  der  nu 
200  medlemmer,  et  distrikt  og  tre  grene  -  i  Lubljana, 
Celja  og  Maribor.  Lokale  ledere  og  medlemmer  lærer  at 


A  P  R  I 


tage  sig  af  nye  medlemmer.  Ægtepar  er  blevet  beseglet  i 
templet.  Unge  mænd  og  kvinder  fra  Slovenien  tjener  nu 
som  fuldtidsmissionærer  i  mange  lande  i  verden.  Og 
medlemmer  i  Slovenien  kan  nu  modtage  Liahona  på 
deres  eget  sprog. 

»Jeg  ved,  at  dette  kun  er  begyndelsen,«  siger  præsi- 
dent Lotric.  »Jeg  har  en  vision  om,  at  de  hellige  skal 
blomstre  som  en  rose  i  dette  land.« 

Var  det  umagen  værd  at  gøre  sig  til  ven  med  en 
fremmed  i  et  fremmed  land  og  undervise  ham  i  evangeliet, 
når  man  nu  vidste,  at  han  efter  tre  måneder  skulle  tilbage 
til  sit  eget  land,  hvor  Kirken  endnu  ikke  var  etableret? 

»Herrens  veje  er  til  tider  uforudsigelige  og  overgår  vores 
fatteevne,«  siger  Albin  Lotric.  »Han  valgte  en  vidunderlig 
måde  at  præsentere  mig  for  evangeliet  på.«  □ 

Sådan  anvender  du 
Liahona  for  april  2001 


Leder  du  efter  en  historie  eller  et  citat  til  en  tale,  en  klasse, 
familieaften  eller  åndelig  tanke  i  seminar?  Så  kan  du  måske 
finde  noget,  du  kan  bruge  i  dette  nummer  af  Liahona.  (Tallene 
henviser  til  sidenumrene  i  dette  nummer.  L  =  Lille  Liahona). 


»SÆRLIGE  VIDNER  OM  KRISTUS«:  FORSLAG  TIL  SAMTALEEMNER 

■  »Særlige  vidner  om  Kristus:  Førjordiske  tjenestegerning«,  ældste 
Neal  A.  Maxwell,  side  4:  Under  Faderens  ledelse  skabte  Jesus  Kristus 
utallige  verdener,  og  dog  bemærker  han  hver  spurv,  der  falder  til  jorden 
(se  Matt  10:29).  Tal  om,  hvad  det  vil  sige  at  indse,  at  universets  Herre 
kender  dit  navn  og  holder  så  meget  af  dig,  at  han  døde  for  dig. 

■  »Særlige  vidner  om  Kristus:  Jordiske  tjenestegerning«, 
ældste  L.  Tom  Perry,  side  9:  Vi  ærer  Frelseren  ved  at  følge 
hans  eksempel.  Læs  ældste  Perrys  historie  om  genop- 
bygningen af  de  kristne  kirker  i  Japan.  Drøft  måder 
hvorpå  du  kan  yde  kristen  tjeneste  for  andre. 

■  »Særlige  vidner  om  Kristus:  Tjeneste  efter 
døden«,  præsident  Gordon  B.  Hinckley,  side 
19:  Præsident  Hinckley  bærer  sit  profetiske 
vidnesbyrd  fra  den  hellige  lund.  Fortæl  histo- 
rien om  den  første  åbenbaring.  Bær  vidnes- 
byrd om  den  betydning,  som  den  første 
åbenbaring  har  haft  for  dig. 


EMNER  I  DETTE  NUMMER 

Apostle  2,  L10 

Besøgslærerinder 25 

Bøn 26,  30 

Familieaften ..........48 

Første  åbenbaring,  den L9 

Generalkonference L4 

Helbredelse .....26,  L6 

Hjemmelærere 1 

Jesus  Kristus 2,  25,  L2,  L10 

Madagaskar L6 

Modgang ........26 

Nye  Testamente,  historier  fra  L10 

Omvendelse 26,  42,  L6 

Primary L4,  L14 

Profeter  L4 

Påske L2 

Renhed 30 

Sandhed 30 

Slovenien 42 

Taknemmelighed 30 

Tiende 26 

Tro 25 

Uddannelse ...30 

Ungdom 30 

Verdensomspændende 

kirke 42,  L6 

Vidnesbyrd 2 

Ydmyghed 30 


EFTERLYSNING   AF   ARTIKLER   FRA    UNGE 
Vi  opfordrer  vore  unge  læsere  til  at  fortælle  om  erfaringer  med  at  efterleve  evangeliet  og  forkynde  det. 
Hvordan  har  Herren  hjulpet  dig  med  at  overvinde  prøvelser,  eller  hvordan  har  Herren  besvaret  dine 
bønner?  Send  artiklerne  til  Liahona,  Floor  24,  50  East  North  Temple  Street,  Salt  Lake  City,  UT  84150-3223, 
USA,  eller  send  dem  via  e-mail  til  CUR-Liahona-IMag@ldschurch.org.  Husk  at  vedlægge  fulde  navn, 
alder,  adresse,  telefonnummer  og  ward  og  stav. 

orenet  som  hans  apostle,  bemyndiget  og  befuldmægtiget  af 
ham  til  at  gøre  det,  aflægger  vi  vores  vidnesbyrd  om,  at  han 
lever,  og  at  han  vil  komme  igen  og  fordre  sit  rige  og  regere 
som  Kongernes  Konge  og  Herrernes  Herre.  Dette  er  vi  sikre  på.« 
Se  »Særlige  vidner  om  Kristus«,  side  2. 


